Αντίο στην αγαπημένη Άλκηστη Παυλίδου, Η ΚΑΘΗΜΕΡΙΝΗ, kathimerini.com.cy\nΑνήμερα των γενεθλίων της, η σπουδαία ηθοποιός έφυγε για το μεγάλο ταξίδι μετά από πολύχρονη μάχη με τον καρκίνο, βυθίζοντας στη θλίψη τον κυπριακό καλλιτεχνικό κόσμο.\nΤο είχε μέσα της η Άλκηστις, η οποία γεννήθηκε στη Λευκωσία στις 5 Οκτωβρίου 1946, το καλλιτεχνικό φως.\n05 ΟΚΤΩΒΡΙΟΥ 2020 - 20:51\nΈφυγε στα 74 της χρόνια, ανήμερα των γενεθλίων της, η Άλκηστις Παυλίδου, δικαιωμένη από τη ζωή και το κοινό της που τόσο την αγάπησε. Μια πολύτιμη ηθοποιός, μια έντιμη και υποδειγματική συνεργάτιδα. Μια τρυφερή μητέρα και γιαγιά. Μια γενναιόδωρη, ειλικρινής, χαρισματική, ευγενική και αισιόδοξη ψυχή. Μια σπουδαία καλλιτέχνις που υπηρέτησε με πάθος, συνέπεια, αφοσίωση και δοτικότητα το θέατρο της Κύπρου και την υποκριτική τέχνη.\nΔεν είναι τυχαίο που όλοι μιλούν για ένα σπάνιο άνθρωπο. Όλοι μιλούν για τη «μάνα γη» που είχε ως σκοπό ζωής να προσφέρει πράγματα σε αυτούς που αγαπά, χωρίς να ζητά ποτέ ανταλλάγματα. Έφυγε με το κεφάλι ψηλά, μετά από πολύχρονη μάχη με τον καρκίνο, αφήνοντας πίσω της ήθος, χαρακτήρα και αγάπη αλλά και ένα πλούσιο και εξαίρετο καλλιτεχνικό έργο.\nΠολυσχιδής η καριέρα της. Έδωσε ψυχή στο σανίδι, στην τηλεόραση, στο σινεμά.\nΤο είχε μέσα της η Άλκηστις, η οποία γεννήθηκε στη Λευκωσία στις 5 Οκτωβρίου 1946, το καλλιτεχνικό φως. Από τα 11 της χρόνια λάμβανε μέρος σε προγράμματα του ΡΙΚ στο ραδιόφωνο και μετά στην τηλεόραση. Είχε βρει, ωστόσο, πολλά εμπόδια στους στόχους της. Όταν ανακοίνωσε στη μητέρα της ότι θέλει να γίνει ηθοποιός, έλαβε την εξής απάντηση, όπως εξομολογήθηκε η ίδια σε συνέντευξή της στο Beautiful People το 2004: «Όχι, αρκεί ένας ηθοποιός στο σπίτι (ο αδελφός της, Νίκος Χαραλάμπους, τον οποίο και θαύμαζε από μικρή)». Τόση ήταν η αγάπη της που δεν τα έβαλε κάτω. Όταν παντρεύτηκε έκανε την επανάστασή της, πήγε στην Αθήνα με τη Χριστίνα, την πρωτότοκη κόρη της τριών ετών στην αγκαλιά και σπούδασε το όνειρό της.\nΣπούδασε στη Δραματική Σχολή του Εθνικού Θεάτρου. Το ταξίδι στον χώρο του θεάματος ξεκινά το 1976 από τον ΘΟΚ που υπηρέτησε για 24 χρόνια όπου έζησε σημαντικές στιγμές μέσα από τους ρόλους της με παραστάσεις σε Κύπρο και εξωτερικό όπως «Ικέτιδες», «Τρωάδες», «Οθέλλος» κ.ά.\nΗ πιο σημαντική στιγμή για την ίδια, όπως είπε, ήταν οι «Ικέτιδες» του Ευριπίδη που ανέβηκαν για πρώτη φορά στην Επίδαυρο έξι χρόνια μετά την τουρκική εισβολή στο νησί, με τους θεατές να σηκώνονται όρθιοι και να φωνάζουν «Ζήτω η Κύπρος».\nΠλούσια η συμμετοχή της και στην τηλεόραση, πρωταγωνιστώντας σε πολλές τηλεοπτικές επιτυχίες όπως «Βουράτε γειτόνοι», «Βασιλική», «Το αηδόνι της Σμύρνης» και άλλες, ενώ από την αρχή της καριέρας της συμμετείχε σε δεκάδες ηθογραφικά σκετς, ζωντανεύοντας στην οθόνη χαρακτήρες της Κύπρου του χθες, της παράδοσης και της ιστορίας μας.\nΟι δύο της κόρες, Χριστίνα και Κύνθια, την αποχαιρέτησαν με συγκινητικές αναρτήσεις στα social media τους και δέχτηκαν εκατοντάδες συλλυπητήρια μηνύματα.\nΣτο καλό, αγαπημένη μας Άλκηστη…\nΘέατρο | Τηλεόραση |


the Greek CLOUD » Η Αρχαιολογία στον πάγκο του χασάπη\nΚρύψτε την ,να μη τη βλέπουν.\nΝόμιζα πως πέρασε (ανεπιστρεπτί) η περίοδος κατά την οποία εάν βρίσκονταν αρχαιότητες ανοίγοντας θεμέλια κτίσματος, είτε τα έτρωγε ο μαύρος σκοτάδης, είτε (σε εκλεπτυσμένες, αβροδίαιτες, πρωτευουσιάνικες περιπτώσεις) ο εργολαβών (ο και εκλήπτωρ) μοιράζονταν με πίσημο συμβόλαιο κινητά ευρήματα με το Κράτος.\nΕπίσης, χρόνια κύλησαν από την υπόθεση «δεύτερο θέατρο της Λάρσας» όπου μία πολυκατοικία με θράσος διεκδικούσε την επιβολή της επί του Κοίλου.Και επί δεκαετίες δεν ακούστηκε πως διατηρήθηκε η τελετή της ρίψης αρχαιολόγων στου γιαλού τα βοτσαλάκια, από θυμωθέντες εντοπίους.\nΓενικώς, οι αρχαιότητες, διατηρούνται. Στην χειρότερη περίπτωση, σε κατάχωση, κατόπιν ερευνών.Και σε εκατοντάδες, πολλές εκατοντάδες, περιπτώσεις, οι αρχαιότητες που διατηρούνται, παραμένουν αφύλακτες, με ρημαγμένη περίφραξη, κι άν υπάρχει πινακίδα, είναι στα χάλια της.\nΠάντως, όπου υπάρχει μνημείο μέγα ή χώρος που «αναδείχτηκε», υπάρχει και η τάση να συνωστίζονται στα πέριξ άτυπες ιδιωτικές επενδύσεις, κατά το πρότυπο του θεσμικού αξιώματος «όταν έχεις φυλακή,στρατώνα, ΤΕΙ ή αρχαιολογικό χώρο, ας τονωθεί και η τοπική αγορά». Θα μου ειπείς ότι και σε καλοπληρωμένους και ασφαλείς αυτοκινητοδρόμους, ενίοτε αναπτύσσονται, κοντά σε κόμβους ή διόδια, φαβέλες από καντίνες και φωτάκια, ή (σε ακραία, γνησίως ρουμελιώτικη περίπτωση) ο αυτοκινητόδρομος «αποχαρακτηρίζεται» επί μερικές εκατοντάδες μέτρα, μη χάσουν οι Λαμιώτες τα παρόδια μπερεκέτια.\nΕκεί όπου μία νομαρχία σκεπάζει με λεύκες το τοποσημο μιας τελείως ορατής από χιλιόμετρα ρωμαϊκής γέφυρας, ή στολίζουν με παγκούλια τις μαγικές Νυμφόπετρες, άς τα θεωρήσουμε επιπτώσεις της παλιοζωής.\nΤο Ελληνικό και τα πάθια του, δεν είναι υπόθεση μεταξύ Φωτός και Σκότους. Συμβαίνει με πλήθος ζητημάτων, όπου το Κράτος παίζει τον συμπιέζοντα και η Αρχαιολογική υπηρεσία , το Δασαρχείο, οι Δήμοι και τα Πανεπιστήμια την κατακαημένη Ελλαδίτσα που τη τυραννάνε οι Σκοταδιστές.\nΉρθε η ώρα, τώρα που θα πλημμυράμε στις επενδύσεις (ψώμμα είναι αφτό) να υπάρξει ένα αυτοτελές Υπουργείο Αρχαιολογίας στο πρότυπο του Υπουργείου Δικαιοσύνης. Όπου ο μόνος που επιτρέπεται ως μη αρχαιολόγος να το κυβερνάει να είναι ο Υπουργός. Για να τελειώνουμε. Το ΚΑΣ και τα άλλα Συμβούλια, να βγάζουν δεσμευτικές αποφάσεις. Και να διαθέτει σωστό Αρχαιολογικο Νόμο, όπου η συμμετοχή στο Γενικό Ρυθμιστικό και σε άλλα παρακλάδια, να είναι αυτονόητη. Στο υπουργείο αυτό, ασφαλώς να υφίσταται συνδικαλισμός, αλλά να προστεθεί και Διεύθυνση η Γραμματεία Ειδικής Χωροταξίας, με τις δέουσες αρμοδιότητες. Και με Νομική Υπηρεσία, να σφυράει. Και να πάψει το φλερτ με ιδιώτες, αλλά να εκλείψει η σύγχυση μεταξύ αρχαιολόγου-ανασκαφέα, αρχαιολόγου –ερευνητή και αρχαιολογου-οργανωτή εκθέσεων και λοιπών βιομηχανικών κοιτασμάτων.Το υπουργείο Πολιτισμού,άς αφεθεί στη μοίρα του, η άς ασχοληθεί με τα υπόλοιπα.\nΗ Αρχαιολογία ασχολείται με ένα Δημόσιο Αγαθό και δεν υπόκειται στους νόμους του Κλάουζεβιτς.\nΕτικέτες: αρχαία μνημείααρχαιολογία


Η επίσκεψη του Γουλιέλμου Αλεξανδρου και της Μαξίμα της Ολλανδίας στην Αγγλία στάθηκε αφορμή για βόλτες με χρυσοποίκιλτες άμαξες, επιθεωρήσεις φρουράς και άλλες παραμυθένιες τελετουργίες πρωτοκόλλου.\nΟ Γουλιέλμος Αλέξανδρος επιθεωρεί τη βασιλική φρουρά.\nΕίναι η πρώτη επίσκεψη βασιλέα της Ολλανδίας εν ενεργεία στο Ηνωμένο βασίλειο έπειτα από 40 χρόνια οπότε κάθε επιστρατεύθηκε κάθε επισημότητα.\nΗ βασίλισσα Είσάβετ με τον Γουλιέλμο Αλέξανδρο της Ολλανδίας στην άμαξα του αδαμάντινου ιωβηλαίου.\nΗ χρυσποίκιλτη άμαξα κατασκευάστηκε το 2014 για την επεέτειο των 60 χρόνων της Ελισάβετ στο θρόνο.\nΤαυτόχρονα οι σχέσεις των Windsor με τη βασιλική οικογένεια της Ολλανδίας είναι τόσο θερμές ώστε να προσθέτουν μια ιδιαίτερη νότα οικειότητας και φιλίας στους επίσημους χαιρετισμούς.\nΗ επίσκεψη των βασιλέων της Ολλανδίας θα κρατήσει δύο μέρες. Το πρόγραμμα τους περιλαμβάνει ένα επίσημο δείπνο απόψε στα ανάκτορα του Buckingham.


Φυσικό μπότοξ ο πασατέμπος! | Έντυπη Έκδοση | Έντυπη Έκδοση Ελευθεροτυπίας\nΤρώγονται ψημένοι και αλατισμένοι ή ακόμη και ωμοί αφού είναι ένα φυσικό, νοστιμότατο σνακ, που ενδείκνυται ακόμη και σε όσους ακολουθούν υγιεινή διατροφή. Πρόσφατα οι σπόροι της κολοκύθας μπήκαν στο μικροσκόπιο των επιστημόνων, οι οποίοι έμειναν έκπληκτοι από την ποσότητα θρεπτικών συστατικών που περιέχουν. Εκτός από τα λιπαρά οξέα, το ποσοστό πρωτεϊνών τους κυμαίνεται σε 30%-40%, ενώ παρουσιάζουν την υψηλότερη περιεκτικότητα σε σίδηρο από οποιοδήποτε άλλο είδος σπόρων. Περιέχουν επίσης ψευδάργυρο, χαλκό, μαγνήσιο, μαγγάνιο και φωσφόρο. Επιπλέον περιέχουν βιταμίνες Ε, C, Κ, ορισμένες από τις βιταμίνες του συμπλέγματος Β, όπως το φυλλικό οξύ και βιταμίνη Α.\nΟπως απέδειξαν μελέτες που πραγματοποιήθηκαν από ερευνητές του Οργανισμού Τροφίμων της Μεγάλης Βρετανίας, οι κολοκυθόσποροι επιδρούν καταπραϋντικά σε προβλήματα του προστάτη, ενώ εξομαλύνουν τη λειτουργία του ουροποιητικού συστήματος. Λόγω των υψηλών ποσοστών λινολεϊκού οξέος (45%) και φυτοστερόλης είναι γνωστοί προπαντός σαν φάρμακο των παθήσεων της ουροδόχου κύστεως και του προστάτη. Επίσης ο ψευδάργυρος που περιέχουν βοηθά τόσο στα προβλήματα του προστάτη όσο και της ανδρική στειρότητας.\nΠαράλληλα η υψηλή περιεκτικότητά τους σε ουσιώδη λιπαρά οξέα αποτελούν ασπίδα προστασίας από το έμφραγμα.\nΑλλες έρευνες που έγιναν απέδειξαν ότι οι σπόροι κολοκύθας ανανεώνουν την επιδερμίδα, τη διατηρούν σφριγηλή, ενώ τα κύτταρα του δέρματος αναπλάθονται πάρα πολύ γρήγορα. Πράγμα που σημαίνει ότι μπορεί να δράσουν όπως και τα αντίστοιχα χημικά πίλινγκ.\nΕξαιρετική θρεπτική αξία έχουν όμως και οι ηλιόσποροι, οι οποίοι καταναλώνονται ως γευστικό σνακ.\nΣυγκεκριμένα, έρευνα που πραγματοποίησαν επιστήμονες διαπίστωσαν ότι οι ηλιόσποροι και τα φιστίκια Αιγίνης περιέχουν σε υψηλές τιμές φυτικές στερόλες, ενώ είναι πολύ πλούσιοι σε φυλλικό οξύ.\nΧαρακτηριστικό είναι ότι τα 100 γραμμάρια δίνουν περισσότερη ποσότητα φυλλικού οξέος από αυτήν που χρειάζεται καθημερινά ο οργανισμός.\nΑπό την άλλη η βιταμίνη Ε που περιέχουν αποτελεί βασική αντιοξειδωτική βιταμίνη αφού προστατεύει τα κύτταρά του δέρματος και της καρδιάς κ.ά. από τη γήρανση και την οξείδωση.\nΕνδεικτικό είναι ότι μόλις 12 γραμμάρια ηλιόσπορων καλύπτουν σχεδόν το 30% των ημερήσιων αναγκών μας σε βιταμίνη Ε.


Survivor: Η αλλαγή στην ψηφοφορία και ο Σπαλιάρας κατά των Διάσημων | Τηλεόραση | Ladylike.gr\nPOP CULTURE ΤΗΛΕΟΡΑΣΗ ΒΑΣΙΛΙΚΗ ΘΕΟΦΑΝΟΥΣ Ιουνίου 01 2017 10:53\nΌσα έγιναν στο συμβούλιο του νησιού λίγο πριν την αποχώρηση του Κώστα Κοκκινάκη.\nΟι δύο υποψήφιοι του Survivor ήταν ο Μπο και ο Κώστας Κοκκινάκης. Μετά την ψηφοφορία του κοινού αυτός που αποχώρησε είναι ο Κώστας Κοκκινάκης. Δε στενοχωρήθηκε γιατί υπάρχει στο Twitter ''πρόταση'' για το MasterChef. Πριν όμως να συμβεί αυτό ο Σάκης Τανιμανίδης έκανε μία σημαντική ανακοίνωση για την επόμενη ψηφοφορία και ο Γιάννης Σπαλιάρας ''τα έβαλε'' με τους Διάσημους και την τακτική τους.\nΗ επόμενη ψηφοφορία\nΤην επόμενη εβδομάδα θα τεθούν όλοι παίκτες στη διάθεση του κοινού και μάλιστα για μία ολόκληρη ημέρα. Θα διεξαχθεί ψηφοφορία και θα δημιουργηθεί μία ''λίστα'' στην πρώτη θέση της οποία θα βρίσκεται ο παίκτης με τις περισσότερες θετικές ψήφους. Θα συνεχιστούν οι αγώνες ασυλίας, ατομικής ασυλίας και οι ψηφοφορίες. Όταν βγουν δύο ή τρεις προτεινόμενοι, δεν θα ψηφίζει το κοινό, αλλά θα φεύγει αυτός που έχει τις λιγότερες ψήφους στη λίστα.\nΟ Γιάννης Σπαλιάρας τα είπε έξω από τα δόντια\n''Θεωρώ ότι στην απέναντι ομάδα ψηφίζει ο καθένας κάτι που τον συμφέρει. Σίγουρα κάποιοι τα πηγαίνουν καλύτερα με κάποιους, αλλά να ψηφίζεις κάθε φορά τον καλύτερό σου παίκτη, τον Αγγελόπουλο που έχει φέρει τις περισσότερες νίκες, το φαγητό, τις ασυλίες, μου φαίνεται πάρα πολύ περίεργο. Ο καθένας ψηφίζει όπως θέλει, έχει το δικό του κριτήριο, είτε λέγεται συμφέρον, είτε λέγεται φιλία, είτε λέγεται αγωνιστικότητα. Ο κόσμος κρίνει και τις επιλογές μας και εμάς. Θεωρώ ότι άργησαν πάρα πολύ να ψηφίσουν αγωνιστικά.''\nΗ Ειρήνη Παπαδοπούλου βάζει φωτιά με την εμφάνισή της στα Madwalk Κύπρου\nΕλένη Καστάνη σε Λάουρα Νάργες: ''Δεν έπρεπε να ψηφίζετε τον Αγγελόπουλο''


Να ξεφύγει από την πεντάδα – Infobasket\nΝα ξεφύγει από την πεντάδα\nΤα τελευταία του… χαρτιά για τη μάχη της παραμονής παίζει ο Πιερικός Αρχέλαος, ο οποίος το Σάββατο θα παλέψει στη Λευκάδα απέναντι στη Δόξα. Οι δύο βαθμοί της νίκης είναι απαραίτητοι για την ομάδα της Κατερίνης για να ξεφύγει από την πεντάδα του υποβιβασμού.\nΣτο διάστημα των διακοπών που οι προπονήσεις ήταν εντατικές, όλοι, αθλητές και προπονητές έδωσαν τον καλύτερό τους εαυτό για την υλοποίηση του σκοπού. Ο Δημήτρης Γαλάνης μίλησε στην επίσημη ιστοσελίδα του συλλόγου για τον επερχόμενο αγώνα αναφέροντας:\n«Χριστός Ανέστη και Χρόνια Πολλά σε όλους. Επανερχόμαστε στην αγωνιστική δράση και παίζουμε με μια ομάδα με όλη τη σημασία της λέξης, Η Λευκάδα είναι μία ομάδα πολύ καλή στο πέντε – πέντε και έχει δύο βασικούς ηγέτες. Το Πέττα και τον Πέκοβιτς. Ο πιο βασικός ηγέτης όμως της ομάδας αυτής, είναι ο προπονητής της ο οποίος έχει δώσει το στίγμα του στη Δόξα. Εύχομαι να γίνει ένα πολύ καλό παιχνίδι».\n← Στις 15:00 το Νίκη Βόλου-Κόροιβος\nΠανελλήνιο Παίδων (2η μέρα): Το ντέρμπι ο Πανιώνιος, ήττα σοκ για ΠΑΟ →


Σαμαράς: Ο Τσίπρας έδωσε τη Μακεδονία για να πάρει ένα κομμάτι απ’ όσα πήρε η κυβέρνησή μου το 2014 - ThessalonikiPressThessalonikiPressΣαμαράς: Ο Τσίπρας έδωσε τη Μακεδονία για να πάρει ένα κομμάτι απ’ όσα πήρε η κυβέρνησή μου το 2014 - ThessalonikiPress\nΣαμαράς: Ο Τσίπρας έδωσε τη Μακεδονία για να πάρει ένα κομμάτι απ’ όσα πήρε η κυβέρνησή μου το 2014\n24 Ιουνίου 201812:57\n«Στα τέλη του 2014 βγαίναμε καθαρά από τα μνημόνια και μπαίναμε σε περίοδο μεγάλης ανάπτυξης. Κατά τους δανειστές πάντα… χωρίς αυστηρή επιτήρηση τότε, και χωρίς πρόσθετα μέτρα λιτότητας» τονίζει ο πρώην πρωθυπουργός Αντώνης Σαμαράς σε άρθρο του που τιτλοφορείται «γραβάτα και… φέσι!» στο Πρώτο Θέμα.\nΣήμερα, όπως συμπληρώνει, τελειώνει το μνημόνιο Τσίπρα και μπαίνουμε σε περίοδο ασφυκτικής λιτότητας για άλλα πέντε χρόνια, μαζί με πρόσθετη μείωση συντάξεων και αφορολόγητου.\n«Στα τέλη του 2014 οι δανειστές ζητούσαν πρωτογενή πλεονάσματα έως το 2022. Σήμερα ζητούν πρωτογενή πλεονάσματα έως το 2060! Και δεν τους φτάνουν» επισημαίνει ο κ. Σαμαράς για να προσθέσει, «στα τέλη του 2014 το ελληνικό χρέος ήταν πλέον βιώσιμο κατά τους δανειστές και επρόκειτο να πέσει στο 110% του ΑΕΠ ώς το 2022! Μετά από τρία χρόνια Τσίπρα, το ελληνικό χρέος δεν είναι πλέον βιώσιμο μακροχρόνια παρά τα μέτρα τα οποία περιλαμβάνουν επιστροφή υπερκερδών από τις ευρωπαϊκές τράπεζες. Που τα είχαν δώσει στην κυβέρνηση Σαμαρά – Βενιζέλου, τα πήραν πίσω από την κυβέρνηση Τσίπρα και τώρα του ξαναδίνουν… μόνο ένα μέρος!»\n«Ο κ. Τσίπρας έδωσε τώρα τη Μακεδονία και το μεταναστευτικό για να πάρει… ένα κομμάτι απ’ όσα είχε καταφέρει να πάρει η κυβέρνησή μου το 2014. Για μια γραβάτα ο κ. Τσίπρας βάζει ένα τεράστιο φέσι στον ελληνικό λαό», καταλήγει στο άρθρο του ο πρώην πρωθυπουργός.


Το Τέλος του Νεοφιλελευθερισμού και η Επάνοδος της Ιστορίας. Tου Τζόζεφ Στίγκλιτς(1 σχόλιο/α)\nΤι σας ενοχλεί κυρία μου;» είναι η ερώτηση που της γίνεται...\nYπουργός ΟικονομικώνΧ. Σταϊκούρας. Η μεσαία τάξη των 450 ευρώ!\nΕξάρχεια όπως…Χιλή: Την ώρα που ΜΑΤ έκαναν “ντου” σε πολυκατοικίες επαιζε κλασική μουσική\nΛοβέρδος: Θεωρώ τον Άδωνι μικρό μου αδελφό\nΤα δύο σενάρια για τη φορολογία - Ποιες λύσεις εξετάζει το οικονοµικό επιτελε\nΗμερομηνία: 15/7/2019 10:58:25 πμ Μεγέθυνση - Σμίκρυνση - Σχολιασμός\nΤα δύο σενάρια για τη φορολογία - Ποιες λύσεις εξετάζει το οικονοµικό επιτελείο.\nΣτα πρώτα µέτρα οι αλλαγές στις 120 δόσεις και ο µειωµένος ΦΠΑ στην εστίαση.\nTην ισορροπία ανάµεσα στο φρένο που βάζουν οι θεσµοί για άµεση παροχή φορολογικών ελαφρύνσεων και την ανάγκη να σταλεί ένα σήµα ότι τηρούνται οι προεκλογικές υποσχέσεις για µείωση της φορολογίας προς τη µεσαία τάξη αναζητεί το οικονοµικό επιτελείο της κυβέρνησης. Σήµερα αρχίζουν τα ραντεβού της κυβέρνησης µε επικεφαλής των ευρωπαϊκών θεσµών. Παράλληλα πλησιάζει η άτυπη προθεσµία που ανακοίνωσε η κυβέρνηση για την κατάθεση του πρώτου φορολογικού νοµοσχεδίου.\nΣτην κυβέρνηση δεν θέλουν να αφήσουν στους θεσµούς υπόνοιες ότι δεν προτίθενται να τηρήσουν τις δεσµεύσεις που έχει αναλάβει η χώρα στο πλαίσιο της ενισχυµένης µεταµνηµονιακής εποπτείας, ενώ επιθυµούν να δείξουν ότι οι προσδοκίες της κοινωνίας για µείωση των φόρων είναι βάσιµες. Οι θεσµοί, από την πλευρά τους, εµφανίζονται πεπεισµένοι ότι δηµοσιονοµικά περιθώρια φέτος και το 2020 για µειώσεις στη φορολογία δεν υπάρχουν. Μάλιστα, αυτό αναµένεται να τονίσουν και στις επαφές που θα έχουν ξεκινώντας από σήµερα µε κυβερνητικά στελέχη. Υπενθυµίζεται ότι το δηµοσιονοµικό κενό που βλέπουν οι θεσµοί λόγω των παροχών που δόθηκαν προεκλογικά διαµορφώνεται στα επίπεδα των 1,9 δισ. ευρώ, ενώ ανάλογο κενό βλέπουν και για το 2020.\nΣτο υπουργείο Οικονοµικών αναγνωρίζουν ότι υπάρχει δηµοσιονοµικό κενό, αλλά σε καµία περίπτωση δεν θα είναι στο τέλος του έτους αυτό το οποίο βλέπουν οι θεσµοί. Με βάση την προσδοκία για επιτάχυνση της ανάπτυξης και την πρόθεση για διορθωτικού χαρακτήρα παρεµβάσεις στο σκέλος των κρατικών δαπανών (επισκόπηση δαπανών κ.λπ.), θεωρούν ότι θα είναι σε τέτοιο επίπεδο που θα είναι διαχειρίσιµο και ουσιαστικά αµελητέο. Αντιµέτωποι µε τις παραπάνω αντικρουόµενες δυνάµεις στην κυβέρνηση βάζουν στο τραπέζι µια σειρά από εναλλακτικά σενάρια στο τραπέζι. Το πρώτο σενάριο προβλέπει την κατάθεση του φορολογικού νοµοσχεδίου όπως το έχει ανακοινώσει η κυβέρνηση, αλλά και την ψήφισή του, τον Οκτώβριο, µαζί µε τις όποιες αλλαγές χρειαστεί να γίνουν µετά τις διαβουλεύσεις µε τους θεσµούς.\nΤο δεύτερο σενάριο προβλέπει το σπάσιµο του φορολογικού νοµοσχεδίου σε δύο σκέλη. Το πρώτο που θα κατατεθεί άµεσα και θα ψηφιστεί έως τις 10 Αυγούστου θα περιλαµβάνει διορθωτικές παρεµβάσεις στις 120 δόσεις, όπως είναι η µείωση του επιτοκίου και της µηνιαίας δόσης για τους µικροοφειλέτες και η εφαρµογή του µειωµένου συντελεστή ΦΠΑ σε όλο το φάσµα της εστίασης, δηλαδή και στα σερβιριζόµενα ροφήµατα.\nΤο δεύτερο σκέλος του φορολογικού που θα περιλαµβάνει τη µείωση του ΕΝΦΙΑ και του φόρου εισοδήµατος των επιχειρήσεων και των νοικοκυριών θα έρθει αργότερα και θα ψηφιστεί τον Νοέµβριο. Ορισµένες από τις ελαφρύνσεις θα τεθούν σε ισχύ από το 2020, ενώ οι υπόλοιπες θα «απλωθούν» µέσα στην τετραετία 2020-2023. ∆ιαβουλεύσεις Το τι θα γίνει θα εξαρτηθεί σε µεγάλο βαθµό από τις διαβουλεύσεις που θα έχει η κυβέρνηση µε τους θεσµούς, αλλά και µε την αποτύπωση της πραγµατικής δηµοσιονοµικής κατάστασης που κάνει η κυβέρνηση και αναµένεται να ολοκληρωθεί σύντοµα. To σχέδιο της κυβέρνησης περιλαµβάνει και τις φορολογικές ελαφρύνσεις που εξαγγέλθηκαν προεκλογικά.\nΜείωση ΕΝΦΙΑ κατά 30% εντός διετίας.\nΈκπτωση φόρου ίση µε το 40%-50% της δαπάνης για ενεργειακή, λειτουργική ή αισθητική αναβάθµιση των κτιρίων.\nΑναστολή του φόρου επί του κέρδους στις αγοραπωλησίες ακινήτων (φόρος υπεραξίας) για τρία χρόνια και επανεξέτασή του, από µηδενικής βάσης τον τέταρτο χρόνο.\nΚαθιέρωση εισαγωγικού φορολογικού συντελεστή στα φυσικά πρόσωπα από 22% στο 9% για εισοδήµατα µέχρι 10.000 ευρώ, χωρίς µείωση του αφορολόγητου, και δηµιουργία νέας προοδευτικής φορολογικής κλίµακας µε χαµηλότερο ανώτατο φορολογικό συντελεστή. Σταδιακή κατάργηση της ειδικής εισφοράς αλληλεγγύης.\nΒελτίωση της ειδικής ρύθµισης των 120 δόσεων για όσους χρωστούν µέχρι 3.000 ευρώ στην Εφορία και στα ασφαλιστικά ταµεία, και εισαγωγή πλαισίου για ευνοϊκή µεταχείριση των συνεπών φορολογούµενων και δανειοληπτών.\nΥποχρεωτική καθιέρωση της ηλεκτρονικής τιµολόγησης για τους προµηθευτές του ∆ηµοσίου και της Τοπικής Αυτοδιοίκησης (B2G).\nΠαράλληλα το κυβερνητικό σχέδιο περιλαµβάνει και παρεµβάσεις διαρθρωτικού χαρακτήρα:\nΑξιολόγηση των σχεδίων δράσης της Ανεξάρτητης Αρχής ∆ηµοσίων Εσόδων και του Γενικού Λογιστηρίου του Κράτους από το Ελεγκτικό Συνέδριο.\nΠρόοδος στη στελέχωση της ΑΑ∆Ε, µε στόχο 12.500 υπαλλήλους.\nΣχέδιο 2019-2022 παρακολούθησης διαφόρων έργων, συµπεριλαµβανοµένου του ορισµού εκτελεστικού συµβουλίου.\nΠλήρης ηλεκτρονικοποίηση των διαδικασιών της ΑΑ∆Ε\nΚατεβάστε το αρχείο: epidoma (4).jpg\nΣχολιασμός Θέματος «Τα δύο σενάρια για τη φορολογία - Ποιες λύσεις εξετάζει το οικονοµικό επιτελείο»\nΜοιράζει δάνεια 915 εκατ. η «Επιχειρηματική Χρηματοδότηση»\nΤι περιλαμβάνει το φορολογικό νομοσχέδιο που κατατέθηκε στη Βουλή\nΜπαίνουν περιορισμοί στις εισπρακτικές - Πόσες κλήσεις θα επιτρέπονται\nΠιτσιλής: Έτος προσαρμογής στη νέα πλατφόρμα ηλεκτρονικών βιβλίων το 2020\nΟδηγός για την εφορία: Πώς θα ρυθμίσετε τις οφειλές σας\nΠώς λύνει το ΥΠΟΙΚ τον γόρδιο δεσμό των χρεών στην αγορά\nΗ ακτινογραφία της νέας ρύθμισης\nΕΦΚΑ: Ηλεκτρονικό μπλόκο στους μπαταχτσήδες εργοδότες\nΑσφαλιστικό : Χαμηλότερες εισφορές για 2,9 εκατομμύρια Ελληνες\nΦορο-κίνητρα για φθηνά οχήματα: Το σχέδιο ανανέωσης του στόλου\nΓεύμα εργασίας και προγραμματισμού από την Α.ΚΙ.Ο.Ε. στην ΑΘΗΝΑ\nΔιοργάνωση σεμιναρίου στα Χανιά, Είσοδος Ελεύθερη Τι αλλάζει στην Φορολογία και στην Λογιστική από 1/1/2020 ;\nΓιώργος Θ. Σαρδέλης: Γιατί αποφάσισα να θέσω υποψηφιότητα στις Εκλογές του Οικονομικού Επιμελητηρίου Ελλάδας στις 15-12-2019\nΒαγγέλης Π. Μιχελινάκης , Αποφάσισα φέτος για πρώτη φορά να θέσω υποψηφιότητά με την Α.ΚΙ.Ο.Ε. .\nΠώς θα δηλώνονται οι εργαζόμενοι στην οικοδομή\nΤα μυστικά και οι παγίδες της νέας ρύθμισης για χρέη στο Δημόσιο\nΜεταβιβάσεις ακινήτων: Τι ισχύει για όσους χρωστούν τον ΕΝΦΙΑ\nΑντικειμενικές αξίες: Αλλάζει ο τρόπος προσδιορισμού - Τι θα λαμβάνεται υπόψιν\nAirbnb : Πρόστιμα μέχρι 100.000 ευρώ θα «φέρουν» οι έλεγχοι\nΑμειβόμενοι με τίτλο κτίσης: Νέες διευκρινίσεις από τον ΕΦΚΑ


Αξεσουάρ Νύφης - Estelle Weddings\nAdorex 6 Celfie&CO 10 Kymi 14 Zivas 1\nΒεντάλιες 5 Βραχιόλι 26 Γάντια 6 Καλτσοδέτα 1 Κρεμάστρες 5 Ομπρέλες 7\nΣτην Estelle Weddings μπορείτε να βρείτε όλα τα αξεσουάρ που χρειάζεται η νύφη την πιο ευτυχισμένη ημέρα της ζωής της. Επιλέξτε ανάμεσα σε εντυπωσιακά αξεσουάρ που θα απογειώσουν την εμφάνισή σας. Ομπρέλες, βεντάλιες, φουρώ, καλτσοδέτες, πέπλα ακόμα και μοναδικές κρεμάστρες για να κρεμάσετε και να φωτογραφίσετε το νυφικό σας.\nΚρεμάστρα Νυφική Σατέν 100Υ-2\nΝυφική κρεμάστρα, με σατέν επένδυση, κουμπάκια και διακοσμητικό φιογκάκι σε λευκό χρώμα. Επιλέξτε αυτή την ξεχωριστή κρεμάστρα για να κρεμάσετε το νυφικό σας ή ως αξεσουάρ στη νυφική φωτογράφιση. Μέγεθος: 38cm Χρόνος παράδοσης: 1-3 μέρες..\nΚρεμάστρα Νυφική Σατέν 100Υ-1\nΝυφική κρεμάστρα, με σατέν επένδυση, κουμπάκια, μεταλικά μανταλάκια και διακοσμητικό φιογκάκι σε λευκό χρώμα. Επιλέξτε αυτή την ξεχωριστή κρεμάστρα για να κρεμάσετε το νυφικό σας ή ως αξεσουάρ στη νυφική φωτογράφιση. Μέγεθος: 38cm Χρόνος παράδοσης: 1-3 μέρες..\nΝυφικά Γάντια G201E2\nΝυφικά γάντια κοντά σε λευκό ή εκρού χρώμα. Ιδανικό αξεσουάρ για τη νύφη για μια ρομαντική εμφάνιση. Η τιμή αφορά το ζεύγος. Διαστάσεις: 23εκ. Χρόνος παράδοσης: 4-10 μέρες..\nΜπρελόκ Μπαμπάς Νύφης - Γαμπρού - DAD425\nΜπρελόκ για τον μπαμπά της νύφης ή του γαμπρού! Χρόνος παράδοσης: 4-10 μέρες..\nΒεντάλια Γάμου Vintage Δαντέλα 15322\nVintage βεντάλια γάμου με λευκή δαντέλα και ξύλινο χερούλι. Ιδανικό αξεσουάρ για τη νύφη για μια ρομαντική εμφάνιση. Διαστάσεις Υψος: 22εκ. Άνοιγμα: 37εκ. Χρόνος παράδοσης: 4-10 μέρες..\nΚρεμάστρα Όνομα Custom 20-1354\nΞύλινη κρεμάστρα με το όνομά σας. Διαθέσιμο σε λευκό ή εκρού χρώμα. Επιλέξτε αυτή την ξεχωριστή κρεμάστρα για να κρεμάσετε το νυφικό σας ή ως αξεσουάρ στη νυφική φωτογράφιση. Μέγεθος: 31 x 18cm Χρόνος παράδοσης: 4-10 μέρες..


360 VolunTeam: Συλλέγουμε είδη ένδυσης & υπόδησης για την ΑΡΣΙΣ - ThessalonikiPressThessalonikiPress360 VolunTeam: Συλλέγουμε είδη ένδυσης & υπόδησης για την ΑΡΣΙΣ - ThessalonikiPress\n22 Ιανουαρίου 202015:17\nΗ Εθελοντική ομάδα του ΙΕΚ ΔΕΛΤΑ 360 προάγει την αλληλεγγύη και την προσφορά!\nΑπό τη Δευτέρα 19 Ιανουαρίου έως την Παρασκευή 14 Φεβρουαρίου συλλέγει είδη ένδυσης και υπόδησης για άπορες οικογένειες και ανθρώπους σε αστεγία.\nΗ 360 VolunTeam του ΙΕΚ ΔΕΛΤΑ 360 σε συνεργασία με τη μη κυβερνητική οργάνωση ΑΡΣΙΣ προσφέρουν ρούχα και υποδήματα σε παιδιά και ενήλικες που τα χρειάζονται.\nΜάζεψε όποια ρούχα δεν χρειάζεσαι και δώσε τα σε ανθρώπους που έχουν ανάγκη!\nΔώρισε τα παπούτσια που δεν χρησιμοποιείς!\nΧάρισε χαμόγελα σε μικρούς και μεγάλους!\nΣυλλέγουμε ρούχα και παπούτσια για όλες τις ηλικίες, στην ειδική ξύλινη κατασκευή στο ισόγειο του κεντρικού κτιρίου (Ερμού 45).\nΑυτή είναι μία από τις πολλές δράσεις που οργανώνει η εθελοντική ομάδα 360 VolunTeam, η οποία απαρτίζεται από σπουδαστές όλων των ειδικοτήτων του ΙΕΚ ΔΕΛΤΑ 360 με στόχο την ενδυνάμωση της ανθρώπινης αξίας!\nΜεγάλη επιθυμία της διοίκησης του Εκπαιδευτικού Ομίλου ΙΕΚ ΔΕΛΤΑ 360, είναι η ανάδειξη του εθελοντισμού, ώστε οι σπουδαστές μας να γαλουχηθούν στην ανιδιοτελή προσφορά προς τον συνάνθρωπο!\nΌταν ο στόχος είναι να κερδίσεις, τότε θα κερδίσεις λίγα και για λίγο. Όταν ο στόχος είναι να προσφέρεις, τότε θα κερδίσεις πολλά, και για πολύ!


About – ΑΣΦΑΛΙΣΗ Online…\nΗ ΑΣΦΑΛΙΣΗ ONLINE έρχεται να σπάσει το ταμπού επιφύλαξης των πολιτών έναντι του θεσμού της ασφάλισης, μέσω από τη δωρεάν, άμεση, ποιοτική και υπεύθυνη επίλυση κάθε ασφαλιστικής απορίας, από μερικούς από τους πιο έμπειρους και καταρτισμένους επαγγελματίες του θεσμού της ασφάλισης στην Ελλάδα.\nΣήμερα που η ασφάλιση μέσω διαδικτύου έχει διεισδύσει δυναμικά στην Ελληνική πραγματικότητα, την ίδια στιγμή που η ασφαλιστική δαπάνη στη χώρα μας (ανά άτομο) υπολείπεται του μέσου όρου στην Ευρώπη κατά 67%, οι υπηρεσίες του Ασφαλιστικού Συμβούλου επανέρχονται στο προσκήνιο, ως αναγκαία συνθήκη.\nΔημιουργός και διαχειριστής αυτής της ιστοσελίδας είναι ο Γιάννης Χαραλαμπίδης, Διακεκριμένος Ασφαλιστικός Σύμβουλος στην Ευρωπαϊκή Πίστη, από το 2006, καθώς και Σύμβουλος Επιχειρήσεων και ιδιοκτήτης της SPIRAL business solutions.\nΗ Ευρωπαϊκή Πίστη είναι σίγουρα η καλύτερη ασφαλιστική εταιρεία στην Ελλάδα! Διακρινόμενη πάντα για το ήθος της και τον επαγγελματισμό της, παρέχει επί 40 χρόνια υπηρεσίες αξίας, έχοντας τα καλύτερα ποιοτικά και ποσοτικά επιτεύγματα, που συνοψίζονται σε μία φράση: δεν χρωστάει (ούτε ποτέ χρωστούσε σε κανέναν) ούτε ένα ευρώ! Σ’ αυτήν της την αρχή είναι άλλωστε που ανταποκρίνεται και το γνωστό της σλόγκαν «Πληρώνει αμέσως!».\nΟ θεσμός της ασφάλισης αποτελεί το επιστέγασμα της ανθρώπινης προσπάθειας για επιβίωση, αφού ο ρόλος της αφορά στη διασφάλιση οικονομικών, περιουσιακών και βιοτικών στοιχείων του ανθρώπου.\nΗ ασφάλιση δεν αφορά μόνο τους εύπορους ανθρώπους. Αφορά όλους, όσο μικρό και να είναι το βαλάντιό τους. Ιδιαίτερα, τους δεύτερους, καθώς η αναπλήρωση των κεκτημένων τους είναι εξαιρετικά δύσκολη, αν όχι αδύνατη.\nΑΣΦΑΛΙΣΗ ΖΩΗΣ (18)\nΟΛΕΣ ΟΙ ΔΗΜΟΣΙΕΥΣΕΙΣ (52)


Η Γοητεία Του Μodbar | coffeemag.gr\nΗ Γοητεία Του Μodbar\nΤο Modbar κατασκευάζεται στις ΗΠΑ, και συγκεκριμένα στην πολιτεία της Indiana. Αυτό που προκαλεί εντύπωση, είναι το ότι επενδυτές σε αυτό το project είναι δυο κολοσσοί στην βιομηχανία του καφέ: Η γνωστή σε όλους μας για τις καταπληκτικές χειροποίητες μηχανές espresso, La Marzocco, καθώς και η εταιρία Marco Beverage Systems.\nΌλα άρχισαν όταν ο Corey Waldron, ιδρυτής του Modbar, ψήστης τότε στο Old Crown, το οποίο ήταν το πρώτο specialty coffee shop στην Indiana, ξεκίνησε να δουλεύει το πρώτο του project με την ονομασία Jet Steam Ai-1. Ήταν ένα πρωτότυπο μηχανής espresso, όπου τα μέρη της ήταν κάτω από τον πάγκο του μπαρ. Παρουσιάστηκε από τον ίδιο το 2007 στην έκθεση της SCAA, αλλά δεν κατάφερε ποτέ να βγει στην παραγωγή. Αυτό το πρωτότυπο έθεσε τις βάσεις για το Modbar…\nΌσον αφορά τα τεχνικά μέρη το Modbar αποτελείται από 3 πτυχές:\n1.)Espresso 2.)Steam 3.)Pour over\nΤο σύστημα αυτό, έρχεται να εκτινάξει την διαδραστικότητα μεταξύ barista και πελάτη στα ύψη! Η απλή διαδικασία της παραγγελίας ενός καφέ στο μπαρ, γίνεται πλέον μάθημα-σεμινάριο για τον πελάτη, καθώς σε απόσταση μερικών εκατοστών από αυτόν, ακριβώς μπροστά στα μάτια του, εκτελείτε η παρασκευή του καφέ του!


Πινγκ-Πονγκ: Η Α2 στο επίκεντρο - Onsports.gr\nOnsports Team\t01 Φεβρουαρίου 2013, 13:57\nΠινγκ-Πονγκ: Η Α2 στο επίκεντρο\nΤα πρωταθλήματα της Α2 εθνικής κατηγορίας θα τραβήξουν το μεγαλύτερο μέρος της προσοχής αυτό το Σαββατοκύριακο στο αγωνιστικό πρόγραμμα της επιτραπέζιας αντισφαίρισης.\nΔεδομένου ότι αυτό το διήμερο δεν υπάρχουν αγώνες για την κορυφαία διασυλλογική κατηγορία, η ομοσπονδιακή αίθουσα STAG του Σταδίου Ειρήνης και Φιλίας θα συγκεντρώσει τα βλέμματα μόνο για την Α2, όπου έτσι κι αλλιώς το ενδιαφέρον είναι έντονο. Στους άνδρες αρχίζει το δεύτερο μισό του πρωταθλήματος και διεξάγονται η 10η, η 11η και η 12η αγωνιστική. Στις γυναίκες μόλις έχει αρχίσει ο 2ος γύρος και τώρα είναι στο πρόγραμμα η 9η, η 10η και η 11η αγωνιστική. Και στις δύο περιπτώσεις θα γίνουν γερές αναμετρήσεις για τις πρώτες θέσεις, αλλά και για τη «μάχη» της παραμονής. Αγωνιστική δράση υπάρχει αύριο και μεθαύριο και στα πρωταθλήματα των τοπικών κατηγοριών.\nΣτην Α2 των ανδρών ο Ολυμπιακός προελαύνει αήττητος (18 βαθμοί) και προσπαθεί να εξασφαλίσει την πρωτιά και την άνοδο όσο γίνεται νωρίτερα. Ένα από τα υψηλά εμπόδια, που πρέπει να περάσει τώρα, είναι αύριο αυτό του 3ου της βαθμολογίας Γ.Α.Σ. Ελευσίς (15 βαθμοί). Ο 2ος της βαθμολογίας Άρης Βούλας, προσπαθεί να διατηρήσει την απόσταση αναπνοής από την κορυφή (17 βαθμοί), αλλά και την απόσταση ασφαλείας στις θέσεις των μπαράζ ανόδου. Στην προσπάθειά του να το καταφέρει αυτό θα βρει επίσης μπροστά του τον Γ.Α.Σ. Ελευσίς την Κυριακή. Την προνομιούχο 3η θέση τώρα…ορέγονται και η Ένωση Ποντίων Μελισσίων με την Πρόοδο, που ακολουθούν στον έναν πόντο διαφορά. Η Πρόοδος μπορεί να κυνηγήσει τρεις νίκες, ενώ η ομάδα των Μελισσίων δεν μπορεί να θέσει ανάλογο πλάνο, καθώς θα συναντήσει και τον πρωτοπόρο Ολυμπιακό.\nΓια την αποφυγή του υποβιβασμού έχει ζωηρό ενδιαφέρον ο αγώνας του 8ου της κατάταξης Ποσειδώνα Λουτρακίου με τον 7ο Δ.Α.Ο. Ταύρου. Το καλύτερο θα επιδιώξει και ο Παναθηναϊκός, που είναι ισόβαθμος του Ποσειδώνα.\nΣτην Α2 των γυναικών τίθεται το σοβαρό ερώτημα αν μπορεί ν’ αμφισβητηθεί η ανωτερότητα του Ολυμπιακού. Στη βαθμολογία προηγείται ο ΑΣΕΑ Καβάλας μ’ έναν αγώνα περισσότερο, ο Ολυμπιακός είναι ο μόνος αήττητος και οι δυο τους αναμετρώνται στο πρώτο ωράριο του Σαββάτου. Αν οι Πειραιώτισσες επιβεβαιώσουν ξανά ότι είναι ασυναγώνιστες ουσιαστικά θα τελειώσει η υπόθεση τίτλος. Ακόμα και με ήττα μάλιστα, θα είναι λογικά σε θέση ισχύος στην ισοβαθμία, αφού στον 1ο γύρο είχαν νικήσει τη μακεδονική ομάδα με 4-1. Και αξίζει να προστεθεί ότι σε όλο τον 1ο γύρο είχαν το 4-1 για…κλασικό σκορ. Η Καβάλα θα κυνηγήσει χωρίς πίεση τις πιθανότητές της, άλλωστε ο στόχος της είναι να βρεθεί και φέτος στα μπαράζ για την άνοδο.\nΒαθμολογική σημασία έχει και ο αγώνας ΧΑΝ Καλαμαριάς-Τελαμών, με το σωματείο της Θεσσαλονίκης να είναι στην 3η θέση με δύο παιχνίδια περισσότερα από την ομάδα της Σαλαμίνας. Τέλος, οι ουραγοί Ρουφ 80 και Πεύκη θα παίξουν ένα ακόμα χαρτί για την αποφυγή των δύο τελευταίων καταδικαστικών θέσεων.


Διαψεύδει ο Μαραντόνα για Ανελκά - Onsports.gr\nΔημήτρης Δρίζος\t22 Σεπτεμβρίου 2011, 08:50\nΔιαψεύδει ο Μαραντόνα για Ανελκά\nΜε τον πλέον κατηγορηματικό τρόπο διέψευσε ο Ντιέγκο Μαραντόνα τα σενάρια που ήθελαν την Αλ Γουάσλ να κινείται για την απόκτηση του Νικολά Ανελκά.\nΌπως ανέφερε η εφημερίδα Daily Express, ο σύλλογος των Αραβικών Εμιράτων έχει καταθέσει πρόταση για τον Ανελκά, ο οποίος έχει εκδηλώσει την επιθυμία του να αποχωρήσει από την Τσέλσι, ωστόσο ο Μαραντόνα δήλωσε πως κάτι τέτοιο δεν ισχύει.\n«Εκπλήσσομαι που το ακούω. Δεν έχουμε καμία σχέση με τον Ανελκά. Φυσικά και εύχομαι να μπορούσε να έρθει εδώ, αλλά με τις απολαβές που παίρνει στην Τσέλσι δεν νομίζω πως μπορεί να συμβεί κάτι. Επίσης θεωρώ πως η Τσέλσι δεν θα τον αφήσει να φύγει», δήλωσε ο Μαραντόνα.


Η εφαρμογή iHeartRadio σάς επιτρέπει να κάνετε streaming μουσικής που σημαίνει ότι χρειάζεται σύνδεση στο Διαδίκτυο για να μπορεί να το κάνει. Σημαίνει επίσης ότι θα χρησιμοποιεί δεδομένα για τη ροή περιεχομένου πολυμέσων από τους διαδικτυακούς διακομιστές. Το ερώτημα που πολλοί χρήστες ρωτούσαν είναι ότι πόσα δεδομένα χρησιμοποιεί πραγματικά το iHeartRadio;\nΚαλύτερο προπληρωμένο πρόγραμμα\nΓεια σου Προσφορές Black Friday\n4GB + Απεριόριστη ομιλία και κείμενο ΔΩΡΕΑΝ\nΧωρίς σύμβαση, καμία δέσμευση\nΑναβάθμιση ή υποβάθμιση ανά πάσα στιγμή\nΣε αντίθεση με το Spotify που προσφέρει ρυθμό bit 320kbps, το iHeartRadio μεγιστοποιείται μόνο στα 128 kbps. Είναι η τυπική ποιότητα για τη μουσική και σίγουρα οι προγραμματιστές έχουν ήδη σκεφτεί τη χρήση δεδομένων, γι 'αυτό δεν προσφέρουν καλύτερη ποιότητα από αυτήν.\nΣτα 128kbps, θα μπορείτε να χρησιμοποιήσετε έως και 58MB για μια ώρα ροής. Πολλοί χρήστες κάνουν ροή μέσω του iHeartRadio ενώ βρίσκεστε εν κινήσει ή οδηγώντας και τις περισσότερες φορές η ροή θα διαρκούσε μόνο μία ή δύο ώρες την ημέρα. Η χρήση από 120MB έως 150MB κάθε μέρα θεωρείται ακόμη οικονομική. Εάν δεν έχετε απεριόριστο σχέδιο, η ροή μέσω του iHeartRadio θα εξακολουθούσε να είναι ιδανική αν θέλετε απλώς να ακούσετε μουσική ενώ βρίσκεστε στο κινητό. Επομένως, μην ανησυχείτε για τη χρήση του μηνιαίου επιτρεπόμενου επιδόματος δεδομένων όταν χρησιμοποιείτε το iHeartRadio.\nΤώρα που έχω απαντήσει στην ερώτηση σχετικά με το πόσα δεδομένα χρησιμοποιεί αυτή η εφαρμογή, ήρθε η ώρα να αντιμετωπιστεί ένα πιο πιεστικό πρόβλημα που αφορά και την εφαρμογή - τα σφάλματα.\nΟι εφαρμογές διακόπτονται συχνότερα από ό, τι νομίζετε, αλλά τις περισσότερες φορές δεν θα παρατηρήσετε εάν συμβεί. Υπάρχουν μερικές φορές που θα σας ζητηθεί σφάλμα ή η εφαρμογή που χρησιμοποιείτε αυτήν τη στιγμή είναι αυτή που σταματά από το σύστημα. Τις περισσότερες φορές, τα σφάλματα λειτουργίας εφαρμογών δεν είναι πραγματικά ένα σημαντικό μειονέκτημα και πάντα μπορείτε να κάνετε για αυτό. Εδώ μπορείτε να κάνετε…\nΑναγκαστική επανεκκίνηση του τηλεφώνου σας . Αυτό πρέπει να είναι το πρώτο πράγμα που πρέπει να κάνετε ειδικά αν είναι η πρώτη φορά που παρουσιάστηκε το πρόβλημα. Επειδή θα μπορούσε απλώς να οφείλεται σε μια μικρή δυσλειτουργία στο σύστημα ή στην ίδια την εφαρμογή. Σε αυτήν την περίπτωση, δεν χρειάζεστε πολύπλοκες διαδικασίες αντιμετώπισης προβλημάτων για να το αντιμετωπίσετε. Μόνο μια επανεκκίνηση ή μια αναγκαστική επανεκκίνηση θα κάνει. Εάν διαθέτετε συσκευή Samsung, δοκιμάστε να πατήσετε παρατεταμένα τα πλήκτρα έντασης ήχου και ταυτόχρονα για 10 δευτερόλεπτα ή περισσότερο. Εάν χρησιμοποιείτε άλλες συσκευές, ίσως χρειαστεί να πατήσετε και να κρατήσετε πατημένο το πλήκτρο λειτουργίας για 30 δευτερόλεπτα ή περισσότερο.\nΕκκαθάριση της προσωρινής μνήμης και των δεδομένων του iHeartRadio . Με αυτό θα επαναφέρετε την εφαρμογή στις προεπιλεγμένες ρυθμίσεις ή ρυθμίσεις. Εάν το σφάλμα οφείλεται σε κάποιο πρόβλημα με την ίδια την εφαρμογή, τότε αυτή η διαδικασία είναι αρκετή για να επιλύσει το πρόβλημα. Απλώς πρέπει να μεταβείτε στη Διαχείριση εφαρμογών στην ενότητα Ρυθμίσεις και να αναζητήσετε το iHeartRadio. Μόλις μπείτε στο μενού ρυθμίσεων της εφαρμογής, τότε μπορείτε να διαγράψετε την προσωρινή μνήμη και τα δεδομένα από εκεί. Ωστόσο, εάν το πρόβλημα εξακολουθεί να σας ενοχλεί ακόμη και μετά, δοκιμάστε την επόμενη λύση.\nΑπεγκαταστήστε το iHeartRadio και επανεγκαταστήστε το . Τις περισσότερες φορές θα πρότεινα να ενημερώσω μια εφαρμογή που έχει κάποια προβλήματα, αλλά σε αυτήν την περίπτωση είναι καλύτερα να απεγκαταστήσετε την εφαρμογή για να την αφαιρέσετε εντελώς από το τηλέφωνό σας, καθώς και η συσχέτιση με το υλικολογισμικό και άλλες εφαρμογές. Μετά από αυτό, ανοίξτε το Play Store, κατεβάστε το iHeartRadio και εγκαταστήστε το ξανά στο τηλέφωνό σας. Αυτό διασφαλίζει ότι η τελευταία έκδοση της εφαρμογής εκτελείται στη συσκευή σας.\nΤυχόν προβλήματα με εφαρμογές τρίτων μπορούν να επιλυθούν με μία από αυτές τις διαδικασίες. Έτσι, ελπίζω ότι αυτός ο οδηγός αντιμετώπισης προβλημάτων μπορεί να σας βοηθήσει με τον ένα ή τον άλλο τρόπο.


Stentoras.gr - 64dB για την εργασία, την επιχειρηματικότητα, την προσωπική ανάπτυξη και την κοινωνική αντίληψη - Το παιχνίδι πιάνει δουλειά\nΟ Γιάννης Σιδηρόπουλος από το 2016 απασχολείται στον τομέα απασχόλησης και αγοράς εργασίας του ΣΕΒ ως policy expert σε θέματα συστημάτων διοίκησης ανθρώπινου δυναμικού, παραγωγικότητας της εργασίας και επίδρασης της ψηφιακής οικονομίας στην εργασία. Στις 9 Μαΐου 2019 στον Πολυχώρο Πολιτισμού Αθηναΐς θα απευθύνει χαιρετισμό στο HR Community Conference & Awards, το οποίο υπό τον τίτλο «Παραγωγικά Παίγνια» διοργανώνεται από το Skywalker.gr για 5η συνεχή χρονιά. Θα χαιρετίσει το συνέδριο με την πεποίθηση, όπως λέει στη συνέντευξη, ότι «ο πολυτιμότερος πόρος των επιχειρήσεων στην εποχή της γνώσης είναι το ανθρώπινο κεφάλαιο».\nΠοιος είναι ο ρόλος του ΣΕΒ στον κόσμο των επιχειρήσεων και των βιομηχανιών;\nΟ ΣΕΒ είναι κοινωνικός εταίρος και προωθεί στην Πολιτεία και την Ε.Ε. τις απόψεις της επιχειρηματικής κοινότητας. Διαμορφώνει θέσεις, αναλύσεις και προτάσεις πολιτικής για την οικονομία, τη βιομηχανία, την καινοτομία, την απασχόληση, την παιδεία και τις εργασιακές δεξιότητες, τον κοινωνικό διάλογο, τη βιώσιμη ανάπτυξη, την εταιρική υπευθυνότητα.\nΤα μέλη του ΣΕΒ είναι οι σύγχρονες οργανωμένες επιχειρήσεις, με το 70% των μελών του να είναι μεσαίες και μικρές επιχειρήσεις. Στον ΣΕΒ εντάσσονται 50 κλαδικοί και περιφερειακοί σύνδεσμοι, που εκπροσωπούν το 50% περίπου της επιχειρηματικής δραστηριότητας στη χώρα, το 46% του συνολικού κύκλου εργασιών, 42% των εταιρικών εσόδων, 11% των εργαζομένων στον ιδιωτικό τομέα (ασφαλισμένων στον ΕΦΚΑ) και 31% των εταιρικών φόρων.\nΠοια είναι τα χαρακτηριστικά της αποτελεσματικής διοίκησης ανθρώπινου δυναμικού;\nΓια να υπάρξει αποτελεσματική διοίκηση ανθρώπινου δυναμικού, απαραίτητη προϋπόθεση είναι η ένταξή της στις στρατηγικές επιλογές της επιχείρησης, ενέργεια που σηματοδοτεί την αναγνώριση της αξίας των ανθρώπων-εργαζομένων στην ανάπτυξη της επιχείρησης. Με αυτό ως δεδομένο απαιτείται από τους επικεφαλής των διευθύνσεων ανθρώπινου δυναμικού να υλοποιούν αποτελεσματικά μια σειρά από σύγχρονα συστήματα και πολιτικές, όπως ο προγραμματισμός και η ανάλυση θέσεων εργασίας, η διοίκηση και η ανταμοιβή της απόδοσης, η εκπαίδευση και η ανάπτυξη των εργαζομένων και η δημιουργία υγιούς εργασιακού κλίματος. Είναι πολύ σημαντική στις μέρες μας η ανοιχτή και ειλικρινής επικοινωνία σε όλα τα επίπεδα και η απευθείας επαφή της διοίκησης με όλους τους εργαζομένους.\nΣε περιόδους οικονομικής κρίσης μιας εταιρίας πώς πρέπει να αντιμετωπίζονται οι εργαζόμενοι;\nΟ πολυτιμότερος πόρος των επιχειρήσεων στην εποχή της γνώσης είναι το ανθρώπινο κεφάλαιο. Ειδικά σε περιόδους κρίσης επιβάλλεται να δίνεται ακόμα μεγαλύτερη έμφαση στους εργαζομένους, γιατί η έξοδος από αυτή θα έλθει κυρίως από τις δικές τους προσπάθειες. Η επένδυση στο ανθρώπινο δυναμικό δεν είναι ευκαιριακό έργο αλλά τρόπος διοίκησης σε όλες τις περιόδους. Μπορεί, και έχει συμβεί, να υπάρξουν αλλαγές στις εργασιακές σχέσεις, τις παροχές και τις αμοιβές ως απαραίτητο μέρος διαρθρωτικών προσαρμογών, αλλά αυτές γίνονται για να διασφαλιστεί η μακροχρόνια βιωσιμότητα των επιχειρήσεων και δεν τροποποιούν τα θεμελιώδη συστατικά της αποτελεσματικής διοίκησης.\nΗ διαχείριση ανθρώπινων πόρων διαφοροποιείται ανάλογα με το μέγεθος της επιχείρησης;\nΑυτό που αντιλαμβανόμαστε ως διαφοροποίηση είναι οι διαδικασίες, οι οποίες προφανώς επιβάλλεται να προσαρμοστούν στο μέγεθος και στις ιδιαιτερότητες κάθε επιχείρησης. Η αναγκαία προσαρμογή όμως δεν επηρεάζει τις αρχές και τις αξίες με τις οποίες διοικείται το ανθρώπινο δυναμικό. Παράδειγμα, μια μικρή επιχείρηση μπορεί να μην έχει ένα πλήρως καταγεγραμμένο και δομημένο σύστημα αξιολόγησης της απόδοσης και ανταμοιβής, αλλά μπορεί να το υλοποιεί με απλούστερες διαδικασίες, με γνώμονα όμως την εσωτερική δικαιοσύνη και την αξιοκρατία.\nΥπάρχουν τρόποι συγκερασμού ανθρώπινου δυναμικού και διοίκησης ή πρόκειται για δύο «αντίπαλα» στρατόπεδα;\nΗ διοίκηση και το ανθρώπινο δυναμικό είναι «αντίπαλα» στρατόπεδα μόνο σε παρωχημένα ή αδύναμα μυαλά. Ο «πόλεμος» είναι μόνο απέναντι στις προκλήσεις που δημιουργούν η συνεχής εξέλιξη και η ανάπτυξη και δεν είναι εσωτερικός. Οι διοικήσεις και οι εργαζόμενοι απολαμβάνουν τους καρπούς των κοινών προσπαθειών με εύλογα διαφοροποιημένο τρόπο, αλλά αυτό δεν τους καθιστά αντιπάλους. Αντίθετα, η συνεργασία, η αλληλοεκτίμηση του ενός για τον ρόλο του άλλου και η υποστήριξη είναι τα στοιχεία που θα φέρουν την ανάπτυξη, από την οποία θα απολαύσουν καρπούς όλοι. Αλίμονο αν στις μέρες μας, ιδίως στη χώρα μας, που τόσο πληγώθηκε από την οικονομική κρίση και ακόμη επουλώνει τραύματα, επιτρέψουμε να επικρατήσουν διχαστικές λογικές στο εσωτερικό των επιχειρήσεων. Πώς θα ελπίζουμε τότε να ανακάμψουμε;\nΚατά πόσο επηρεάζει η ψηφιακή οικονομία την αγορά εργασίας;\nΔεν υπάρχει ούτε ένα σημείο το οποίο μένει ανεπηρέαστο, ευτυχώς! Η ψηφιακή οικονομία είναι ήδη εδώ και είναι παντού. Μας επηρεάζει πρώτα ως πολίτες, μετά ως καταναλωτές και ύστερα ως εργαζομένους. Έχει αλλάξει τα πάντα στον τρόπο που επικοινωνούμε και αυτή η αλλαγή είναι στην καρδιά των ενδοεπιχειρησιακών λειτουργιών.\nΈχουν αλλάξει κατ’ αρχάς τα αντικείμενα στα οποία εργαζόμαστε και τα επαγγέλματα με τη σταδιακή απαξίωση κάποιων και την εμφάνιση νέων. Έχει αλλάξει η μορφή της εργασίας με νέες, σύγχρονες μορφές απασχόλησης, όπως η τηλεργασία, αλλά και εργασιακές σχέσεις που ανταποκρίνονται στις επιθυμίες και τις ανάγκες της σημερινής δημογραφικής σύνθεσης των εργαζομένων, μεγάλο μέρος του οποίου είναι απολύτως εξοικειωμένο με ψηφιακούς τρόπους εργασίας. Ήδη σήμερα ένα πλήθος εργασιών έχει αυτοματοποιηθεί και μέρος της ανθρώπινης εργασίας έχει αντικατασταθεί από ρομπότ.\nΠαράλληλα εξελίσσεται συνεχώς η υπολογιστική ισχύς και αναπτύσσονται αλγόριθμοι που επιτρέπουν την αξιοποίηση τεράστιου όγκου δεδομένων και αυτό επιδρά στην ανάπτυξη νέων προϊόντων/υπηρεσιών, αλλά και σε πολλές υπάρχουσες θέσεις και αντικείμενα εργασίας.\nΑυτό όμως που έχει τη μεγαλύτερη επίδραση είναι η αλλαγή των επιχειρηματικών μοντέλων που επέφερε η ψηφιοποίηση, δηλαδή του ίδιου του τρόπου οργάνωσης και διοίκησης των επιχειρήσεων σε ένα πλήρως παγκοσμιοποιημένο και ψηφιακά διασυνδεδεμένο περιβάλλον. Είναι πολύ συνηθισμένη πρακτική στις μέρες μας ένα οποιοδήποτε project να υλοποιείται από ομάδες εργαζομένων που βρίσκονται σε διαφορετικά σημεία του πλανήτη, απασχολούνται με διαφορετικές σχέσεις εργασίας και συνεργάζονται πάνω σε μια κοινή ψηφιακή πλατφόρμα.\nΆτυπη και τυπική γνώση: Μπορούν να μπουν σε ζυγαριά; Ποια από τις δύο υπολογίζεται περισσότερο στις μέρες μας;\nΝα διευκρινίσω ότι η εταιρική γνώση γενικώς είναι ό,τι πολυτιμότερο υπάρχει και αποτελεί μάλιστα στοιχείο που αποτιμάται και χρηματοοικονομικά. Είναι στοιχείο αξίας και η απόκτηση, η διατήρηση, η ανάπτυξή της, είναι βασικό συστατικό σύγχρονης διοίκησης.\nΗ γνώση που κατέχουν οι εργαζόμενοι σίγουρα έχει βάση την τυπική εκπαίδευση ανεξαρτήτως βαθμίδας. Η τυπική εκπαίδευση σε εφοδιάζει με τα θεμελιώδη συστατικά της οργάνωσης της σκέψης και σε εξοπλίζει με τα κύρια τεχνικά ή επιστημονικά στοιχεία του τομέα στον οποίο επιλέγεις να σπουδάσεις. Όμως σήμερα η παραγωγή της γνώσης, εξαιτίας της αλματώδους εξέλιξης των τεχνολογιών, είναι ταχύτατη, με αποτέλεσμα μέσα σε έναν κύκλο 5-7 ετών να θεωρείται απαραίτητη η απόκτηση νέων γνώσεων λόγω απαξίωσης των παλαιότερων. Άρα στη διάρκεια του εργασιακού βίου μας θα πρέπει να εκπαιδευτούμε από την αρχή (reskill/upskill) τουλάχιστον 5 φορές και ανάλογα με το αντικείμενο πολύ περισσότερες.\nΕίναι προφανές λοιπόν ότι η άτυπη εκπαίδευση είναι απολύτως απαραίτητη. Το ερώτημα είναι το πώς (αντικείμενα μάθησης, εκπαιδευτική διαδικασία) θα επιτευχθεί η απόκτηση αυτών των γνώσεων μέσω της καλουμένης διά βίου μάθησης. Εδώ η συμμετοχή των επιχειρήσεων και ιδίως των διευθύνσεων ανθρώπινου δυναμικού είναι πάρα πολύ σημαντική στην κατάρτιση και την υλοποίηση εκπαιδευτικών προγραμμάτων, αλλά και στην καλλιέργεια κουλτούρας μάθησης.\nΟι ίδιοι οι εργαζόμενοι και ιδιαίτερα οι σημερινοί νέοι άνθρωποι θα πρέπει να βάλουν ως πρωταρχικό προσωπικό στόχο τη διά βίου μάθηση και να μην περιμένουν να τα βρουν όλα έτοιμα.\nΗ Πολιτεία χρειάζεται να βελτιώσει τα προγράμματα σπουδών και να τα προσαρμόσει στις σύγχρονες ανάγκες των επιχειρήσεων έτσι ώστε να μειωθεί το χάσμα ανάμεσα στην προσφορά και τη ζήτηση εργασίας, ιδίως στο στάδιο της ένταξης στην αγορά εργασίας.\nΤι θα προτείνατε σε έναν νέο απόφοιτο που επιδιώκει να βρει την πρώτη του δουλειά;\nΘα του συνιστούσα να ξεκινήσει με μια αξιολόγηση των δυνατοτήτων και των αδυναμιών του και με βάση αυτή να προσαρμόσει την αναζήτησή του. Ως δεύτερο βήμα θα έβλεπα την επικέντρωση στη βελτίωση των αδυναμιών και την περαιτέρω ανάπτυξη των δυνατών του σημείων.\nΝα είναι ανοιχτός σε οποιαδήποτε πρόταση, γιατί η απόκτηση εμπειριών σε διαφορετικά αντικείμενα και κλάδους είναι ανεκτίμητος πλούτος και οι εμπειρίες αυτές βοηθούν στο να κατανοήσει τι τελικά του αρέσει να κάνει και σε τι είναι πραγματικά καλός.\nΤέλος, θα πρότεινα να αξιοποιήσει σύγχρονους τρόπους μάθησης, όπως είναι και τα παίγνια του συνεδρίου (σ.σ. το HR Community Conference & Awards 2019 έχει ως θέμα του τα «Παραγωγικά Παίγνια»), γιατί αυτά θα έχουν μεγαλύτερη αξία στο μέλλον.


. : Τακτική συνεδρίαση του Δημοτικού Συμβουλίου του Δήμου Λουτρακιου-Περαχωρας-Αγίων Θεοδωρων.\nΤακτική συνεδρίαση του Δημοτικού Συμβουλίου του Δήμου Λουτρακιου-Περαχωρας-Αγίων Θεοδωρων.\n2.Αποδοχή ποσού #6.500,00# € από ΥΠΕΣ για καταβολή εκλογικής αποζημίωσης στους υπαλλήλους του Δήμου που συμμετείχαν στις εθνικές εκλογές & κατανομή του.\n3.Παράταση εκμίσθωσης των κυλικείων στο Δημοτικό Στάδιο "Χ. ΘΩΔΗΣ" & στο Δημοτικό Κλειστό Γυμναστήριο "Γ. ΓΑΛΑΝΟΠΟΥΛΟΣ" για τρία (3) έτη.\n4.Συγκρότηση επιτροπής εξέτασης αιτήσεων κατοίκων Δήμου μας για οικονομική ενίσχυση.\n5.Ορισμός δημοτικού συμβούλου με τον αναπληρωτή του στη Δημοτική Τράπεζα Αίματος Λουτρακίου – Περαχώρας.\n6.Ορισμός εκπροσώπων Δήμου με τους αναπληρωτές τους στα Α/θμιο & Β/θμιο Συμβούλια Επιθεώρησης Θεάτρων και Κινηματογράφων περιοχής Δήμου μας (έως 31/12/2023).\n7.Συμμετοχή του Δήμου στο ΔΙΚΤΥΟ ΕΛΛΗΝΙΚΩΝ ΠΟΛΕΩΝ ΓΙΑ ΤΗΝ ΑΝΑΠΤΥΞΗ (ΔΕΠΑΝ).\n8.Ανάκληση της υπ' αριθμ. 162/2019 Α.Δ.Σ. περί σύναψης Προγραμματικής Σύμβασης μεταξύ Δήμου και Δημοτικού Λιμενικού Ταμείου Λουτρακίου - Περαχώρας για υποβολή προτάσεων στο Ε.Π. "ΦΙΛΟΔΗΜΟΣ II".\n9.Επικαιροποίηση της υπ' αριθμ. 46/2015 Α.Δ.Σ., περί ορισμού υπαλλήλου για πληρωμές έργων του Δήμου από Προγράμματα Δημοσίων Επενδύσεων με ηλεκτρονικές εντολές.\n10.Έγκριση ή μη εισόδου - εξόδου οχημάτων επί αγροτικής οδού, στις εγκαταστάσεις της εταιρείας ΓΕΝΙΚΗ ΚΑΛΩΔΙΩΝ ΑΦΟΙ ΟΡΦΑΝΙΔΗ ΑΒΕΤΕ στην περιοχή "ΦΩΤΩ" Κυρα - Βρύσης της Κοινότητας Ισθμίας.\n11.Έγκριση ή μη εισόδου - εξόδου οχημάτων επί αγροτικής οδού, στις εγκαταστάσεις της εταιρείας MUSEUM EVOLUTION IKE στην περιοχή "Καρμπουνάρι" της Κοινότητας Λουτρακίου - Περαχώρας.\n12.Χορήγηση ή μη θέσης στάθμευσης ΑμεΑ επί της οδού Υψηλάντου 36 στο Λουτράκι, κατόπιν αιτήματος.\n13.Εξέταση αιτήματος δέκα (10) δημοτικών συμβούλων για συζήτηση θεμάτων που άπτονται της λειτουργίας του Δημοτικού Συμβουλίου.


Η Ασημίνα Ιγγλέζου ανέβασε φωτογραφίες φωτιά | Ειδησεις | Pagenews.gr\nΚώστας Καλλιαντέρης 21.06.2021 | 05:58 ΧΡΟΝΟΣ ΑΝΑΓΝΩΣΗΣ 4 '\nPagenews.gr / Lifestyle / Η Ασημίνα Ιγγλέζου ανέβασε φωτογραφίες φωτιά\nΗ χώρα μας είναι γεμάτη από κοπέλες και γυναίκες με αδιανόητες αναλογίες και σώματα που είναι ικανά να στείλουν στο άσυλο φρενοβλαβών σύσσωμο το ανδρικό φύλο, όμως υπάρχει μία συγκεκριμένη θηλυκή παρουσία που ξεχωρίζει. Ο λόγος για την εκθαμβωτική Ασημίνα Ιγγλέζου. Το κορίτσι που απολαύσαμε λίγο (για διάφορους λόγους, που δεν είναι της παρούσης…) στον φετινό κύκλο του Survivor στον ΣΚΑΪ είναι μια υπεραθλήτρια, η οποία τρέχει, κολυμπάει, σκαρφαλώνει, κάνει ποδήλατο και γενικά τα κάνει… όλα στο αθλητικό κομμάτι- και αυτό, όπως μπορεί να βεβαιώσει ο καθένας, φαίνεται.\nΑσημίνα Ιγγλέζου: Εκθαμβωτική και μετά τα 40!\nΠροσφάτως, μάλιστα, ανέβασε στον προσωπικό της λογαριασμό στο instagram μια σειρά από φωτογραφίες με το… δυνατό της σημείο σε πρώτο πλάνο, κάνοντάς μας γι’ ακόμα μία φορά να υποκλιθούμε.\nΝομίζετε πως είμαστε υπερβολικοί;\nΔείτε παρακάτω τις λήψεις και θα συμφωνήσετε μαζί μας…\nΤι είχε αναφέρει για την εμπειρία της στο φετινό Survivor\nΗ πανέμορφη αθλήτρια είχε βρεθεί πριν από λίγο καιρό στην εκπομπή του Γρηγόρη Αρναούτογλου «The 2night show«, όπου μεταξύ άλλων αναφέρθηκε στο ριάλιτι επιβίωσης, στις ύπουλες επιθέσεις που δέχτηκε από συμπαίκτες της, στην οικογένειά της και στον σύζυγό της.\nΜιλώντας για την προσωπική της ζωή έκανε μνεία στις διακρίσεις της στον αθλητισμό αλλά και στο μόντελινγκ, εξήγησε γιατί ανεβάζει σέξι και αποκαλυπτικές φωτογραφίες στο Instagram ενώ είπε για την οικογένειά της ότι την στηρίζει σε κάθε της βήμα. «Έχω δυο κόρες. Η μεγάλη είναι 22 και η μικρή 12. Παντρεύτηκα δυο φορές. Ήμουν 4 μηνών έγκυος γι΄αυτό είμαι σκυθρωπή στις φωτογραφίες. Μετά από 10 χρόνια ανανεώσαμε τους όρκους μας στο Λας Βέγκας. Ήταν ιδέα του άντρα μου. Το 2014 πήγα σε διαγωνισμό ομορφιάς που έγινε στην Κίνα και διακρίθηκα» ανέφερε.\nΓια τα γυμνά στο Instagram:\n«Δεν ασχολούμαι με το τι λένε. Περνάω καλά και γενικά κάποιος και άγιος να είναι, χίλια καλά να έχει κάνει, ένα πράγμα να κάνει κάποιος που να μην του αρέσει θα τον κατηγορήσει. Είμαι ακομπλεξάριστη. Έχω μια άνεση με το σώμα μου ως αθλήτρια. Πολλοί αθλητές φωτογραφίζονται γυμνοί. Ο σύζυγός μου είναι άνετος με τις σέξι φωτογραφίες που ανεβάζω στα social. Έχω κάνει το γύρο των γιγάντων στις Άλπεις. Τερμάτισα αλλά δεν ένιωθα τα πόδια μου από το κρύο για μήνες. Έκανα μια γυμνή φωτογράφιση στο κέντρο της Αθήνας με φωτογράφο το Σπύρο Χατζηαγγελάκη».\nΓια τη συμμετοχή στο Survivor:\n«Από το Survivor, με πήραν τηλέφωνο. Δεν είπα ναι στο Survivor αμέσως γιατί το φοβόμουνα. Ως αθλήτρια έχω μάθει να δουλεύω μόνη μου και φοβόμουν το γεγονός ότι έπρεπε να ζήσω, να κοιμηθώ μαζί με άλλους. Ήταν δελεαστική η πρόταση, δεν λειτουργούσε τίποτα γύρω γύρω. Είναι ένα παιχνίδι. Εγώ μάλλον δεν έκανα πράγματα. Δεν το θεωρώ άδικο. Είχε πέσει η ψυχολογία μου μάλλον δεν περνούσα καλά. Θα ήθελα ο νικητής να είναι ο Τζέιμς. Είναι πολύ έξυπνος. Δεν μπορώ τις ύπουλες επιθέσεις. Προτιμώ τον Τριαντάφυλλο που φαίνεται τι κάνει και όχι τα ύπουλα. Δεν μου αρέσει η προσποίηση. Όχι να το παίζεις καλός. Εκτιμώ τον Γαλακτερό, τον Νίκο το Μπάρτζη. Η Μαριαλένα είναι καλή η αθλήτρια και ο Ηλίας μου αρέσει».\nΑΣΗΜΙΝΑ ΙΓΓΛΕΖΟΥΑΣΗΜΙΝΑ ΙΓΓΛΕΖΟΥ INSTAGRAMΑΣΗΜΙΝΑ ΙΓΓΛΕΖΟΥ ΑΝΑΡΤΗΣΗΑΣΗΜΙΝΑ ΙΓΓΛΕΖΟΥ ΦΩΤΟΓΡΑΦΙΑΦΩΤΟΓΡΑΦΙΑ ΑΣΗΜΙΝΑ ΙΓΓΛΕΖΟΥ


Bookstars :: Περί ου ο λόγος - Παρέλης Στρατής\nΜου έδωσε η ποίηση το ωραίο ταξίδι. Πουθενά αλλού δεν βγήκα σε πιο όμορφο λιμάνι παρά σ’ εκείνο των λέξεων.\nΑφήνοντας πίσω μου την στενοκεφαλιά εκείνων που δεν μπορούν να μετρήσουν κατά πώς της πρέπει την ύλη.\nΔεν με ενδιέφεραν τα λεφτά πάρα στο ελάχιστο μέτρο που ορίζουν το κάτι της επιβίωσης. Από κει και πέρα έχω τις λέξεις, αυτά τα οχυρά που μέσα τους νιώθω ασφαλής και γενναίος. Η κάθε μια είναι ένα θεϊκό δώρο που το σέβομαι με όσα η ψυχή μου μπορεί στον υπερθετικό της.\nΚάποια στιγμή θα φύγω πλουσιότερος απ’ ότι ήρθα. Και για αυτό είμαι πολύ ευχαριστημένος. Γιατί αγάπησε η ψυχή μου και παρακολούθησε στενά το κάθε θαύμα. Και το μίλησε και το τραγούδησε και το είπε. Έτσι που να είναι όλα τα ποιήματα σκαλοπάτια για μια σπουδαία ανάβαση: στον ουρανό των ονείρων!\nΠαρέλης Στρατής Α.\nΑδαμόπουλος Κωνσταντίνος Β.Ε.\nΤων ονείρων των Ερώτων της Μοναξιάς καί του Θανάτου τα Ποιήματα


Ειδικός Χαιρετισμός – ΝΑΙ ΜΠΟΡΩ !\nΟ ειδικός χαιρετισμός λαμβάνει χώρα προτού τα παιδιά μπουν στην αίθουσα. Η πρακτική αυτή πραγματοποιείται για ένα τέταρτo της ώρας. Ο κάθε μαθητής χαιρετάει τον εκπαιδευτικό με κάποια κίνηση συνήθως των χεριών, (άγγιγμα αγκώνων, γροθιές, παλαμάκια, φράσεις από ήρωες κ.ά).\nΗ δημιουργία ενός ειδικού χαιρετισμού από τα παιδιά αυξάνει την αυτοπεποίθησή τους. Είναι η αρχή μιας ιεροτελεστίας που θα τα βοηθήσει τόσο στην ομαλότερη ένταξή τους και προσαρμογή με τους άλλους μαθητές και τον εκπαιδευτικό, όσο και στην καλύτερη επίδοσή τους στα μαθήματα.


Ημερομηνία 19/11/16 19:45\n• 1 κιλό κυδώνια\n• 750 γρ. ζάχαρη\n• λίγη αρμπαρόριζς\n• 1/2 κούπας γλυκόζη\nΚαθαρίστε τα κυδώνια και περάστε τα από χοντρό τρίφτη ειδικό γι' αυτή τη δουλειά. Ρίξτε τα αμέσως μέσα στο νερό μαζί με το χυμό λεμονιού, για να μη μαυρίσουν, και βραστέ τα, ώσπου να μαλακώσουν και ν'απορροφήσουν σχεδόν όλο το νερό. Ρίξτε μέσα τη ζάχαρη κι αφήστε το γλυκό να σταθεί ως την επόμενη ημέρα. Βράοτε το, ώσπου να δέσει καλά το σιρόπι.\nΛίγο πριν το κατεβάσετε από τη φωτιά, προσθέστε 2 κλωναρακια αρμπαροριζα και τη γλυκόζη. Όταν κρυώσει το γλυκό και πριν το βάλετε σε βάζα, αφαιρέστε την αρμπαροριζα. Μ'αυτό τον τρόπο το γλυκό παίρνει ένα βαθύ ροζ χρώμα.\nΓια να γίνει ροζ ανοικτό, Βραστέ τη ζάχαρη με το νερό 10' και καθαρίζοντας και τρίβοντας κάθε κυδώνι ραντίστε το με λίγο χυμό λεμονιού και ρίξτε το αμέσως μέσα στο σιρόπι. Όταν τελειώσουν όλα-"τα κυδώνια, βραστέ και δέστε καλά το "γλυκό την ίδια ώρα χωρίς να το αφήσετε ως την επόμενη ημέρα.\nΓίνονται 100 λουκουμάδες Χρόνος προετοιμασίας 1 ώρα\n• κούπα χλιαρό νερό\n• κούπα χλιαρό γάλα\n• 2 φακελάκια ξερή μαγιά ή 60 γρ. νωπή\n• 3 1/4 κούπας αλεύρι για όλες τις χρήσεις\nμέλι, κανέλα, καρύδια ψιλοκομμένα\nΔιαλύατε τη μαγιά στο νερό. Βάλτε τη στο μπολ του μίξερ με τα υπόλοιπα υλικά της ζύμης και χτυπήστε τα όλα μαζί 2' στη δυνατή ταχύτητα, να γίνουν λείος χυλός. Σκεπάστε το μπολ με πλαστική μεμβράνη κι αφήοτε το σε ζεστό μέρος, να φουσκώσει η ζύμη. Για να φουσκώσει πιο γρήγορα, βάλτε το μπολ μέσα στο φούρνο, που έχετε προηγουμένως θερμάνει στους 50°0, σβηστέ τον κι αφήστε τη ζύμη μία ώρα περίπου, ώσπου να κάνει φούσκες στην επιφάνεια.\nΠατώντας τη ζύμη μέσα στη χούφτα σας, κόψτε μ'ένα κουτάλι, βουτηγμένο σε νερό. κομματάκια ζύμης και ρίξτε τα σε καυτό λάδι. Το κουτάλι θα το Βουτάτε στο νερό κάθε φορά, πριν κόψετε τη ζύμη, για να μην κολλάει σ'αυτό. Με μια τρυπητή κουτάλα πατάτε τους λουκουμάδες, ώστε να καλύπτονται από το λάδι, για να ροδίσουν απ'όλες τις πλευρές.\nΜόλις τους βγάζετε από το λάδι, περιχύνετε τους με ζεστό μέλι, κανέλα και ψιλοκομμένα καρύδια. Αν το μέλι είναι πολύ πυκνό, αραιώστε το με λίγο νερό και βραστέ το. Αφαιρέστε τον αφρό και χρησιμοποιήστε το. Οι λουκουμάδες σερβίρονται μόνο ζεστοί και φρεσκοψημένοι.


Οι καλύτερες εφαρμογές VoIP softphone για Mac το 2021 (Έρευνα)\nΟι καλύτερες εφαρμογές VoIP softphone για Mac το 2021\nΤελευταία τροποποίηση την\tOctober 5, 2021 σε 11:58 pm\nΤι είναι ένα VoIP softphone;\nΓιατί πρέπει να επιλέξετε ένα VoIP softphone;\nΚορυφαίες εφαρμογές VoIP Softphone για Mac για Mac\nCounterPath Bria Teams Pro\nΚορυφαίες δωρεάν εφαρμογές VoIP Softphone για Mac\nCounterPath Bria Solo Free\nΤο softphone είναι ένα λογισμικό τηλεφωνικού συστήματος που σας επιτρέπει να πραγματοποιείτε και να απαντάτε κλήσεις μέσω Διαδικτύου. Τα softphone χρησιμοποιούν την τεχνολογία Voice over Internet Protocol (VoIP) για τη διεξαγωγή και λήψη κλήσεων, γεγονός που τα καθιστά μια πιο προσιτή εναλλακτική λύση στα παραδοσιακά τηλεφωνικά συστήματα.\nΟυσιαστικά, οι εφαρμογές VoIP softphone σάς επιτρέπουν να μετατρέπετε επιτραπέζιους υπολογιστές, φορητούς υπολογιστές, smartphone ή tablet σε τηλεφωνικά συστήματα που μπορούν να πραγματοποιούν και να λαμβάνουν κλήσεις όπως θα έκανε κάθε υλικό τηλέφωνο.\nΕάν θέλετε να χρησιμοποιήσετε ένα λογισμικό softphone σε συνδυασμό με το λογισμικό τηλεφωνικού κέντρου του LiveAgent, μπορείτε να το κάνετε. Αυτό θα σας επιτρέψει να πραγματοποιήσετε κλήσεις από λογισμικό softphone και να τις παραλάβετε απευθείας στο LiveAgent (και αντίστροφα.)\nΤα VoIP Softphones κερδίζουν δημοτικότητα για τρεις λόγους:\nΕίναι λιγότερο ακριβά. Οι χρήστες softphone μπορούν να απολαύσουν προνόμια όπως υπεραστικές κλήσεις σε τοπικές τιμές.\nΑπαιτούν λιγότερο υλικό. Τα softphone μπορούν να χρησιμοποιηθούν με επιτραπέζιους υπολογιστές, tablet και smartphone. Αυτό επιτρέπει στους χρήστες softphone να εργάζονται εκτός των παραδοσιακών ρυθμίσεων του χώρου εργασίας, όπως εξ αποστάσεως ή εν κινήσει.\nΓενικά, το λογισμικό softphone έχει πρόσθετες δυνατότητες που διευκολύνουν τη διαχείριση εισερχόμενων και εξερχόμενων κλήσεων (όπως παρακολουθούμενες μεταφορές).\nΚαθώς η απομακρυσμένη εργασία ήρθε για να μείνει, αποφασίσαμε να μάθουμε ποιο λογισμικό VoIP softphone είναι το καλύτερο για χρήστες Mac.\nΗ μεθοδολογία κατάταξής μας τόσο για εφαρμογές επί πληρωμή όσο και για δωρεάν εφαρμογές softphone επικεντρώθηκε σε 5 βασικούς τομείς:\nΕυκολία χρήσης (συμπεριλαμβανομένης της διαδικασίας ενσωμάτωσης)\nΛειτουργικότητα (Προηγμένες δυνατότητες, ενσωματώσεις)\nΑναλογία τιμής προς αξία\nΚριτικές χρηστών (Συγκεντρώθηκαν από το Capterra, το GetApp, το Software Advice, το G2 και το Trust Pilot)\nΤο Bria Teams Pro της CounterPath είναι ένα λογισμικό softphone που λειτουργεί με τους υπάρχοντες διακομιστές κλήσεων που υποστηρίζονται από SIP ή παρόχους VoIP. Είναι ιδανικό για μεγάλες ομάδες και οργανισμούς, αλλά μπορεί επίσης να χρησιμοποιηθεί από μεσαίες επιχειρήσεις και ιδιώτες.\nΟ ιστότοπος Bria είναι πολύ εύκολος στην πλοήγηση. Εκτίμησα το γεγονός ότι δεν χρειάστηκε να ψάξω εκτενώς για να βρω μια λίστα δυνατοτήτων και ενσωματώσεων. Χάρηκα επίσης για το γεγονός ότι δεν απαιτούσαν εισαγωγή πιστωτικής κάρτας για εγγραφή σε δωρεάν δοκιμή.\nΕπιπλέον, η δωρεάν δοκιμή του Bria είναι καλή για 21 ημέρες, πράγμα που με εξέπληξε καθώς περίμενα να λάβω μια τυπική δοκιμή 14 ημερών. Συνολικά, το Bria έκανε εξαιρετική δουλειά για να με εντυπωσιάσει πριν καν δοκιμάσω το ίδιο το λογισμικό.\nΤο να ξεκινήσετε με το Bria είναι πολύ απλό. Η διαδικασία ενσωμάτωσης αποτελείται από τρία βήματα που ακόμη και ένας αρχάριος με τα softphone θα μπορούσε να κάνει σε λίγα λεπτά. Η διαδικασία αποτελείτο από:\nΕγγραφή σε λογαριασμό στο Bria με τη διεύθυνση email μου και καταχώρηση κωδικού πρόσβασης\nΕισαγωγή του SIP server domain, του ονόματος χρήστη και του κωδικού πρόσβασης\nΛήψη του προγράμματος -πελάτη Bria για Mac\nΜόλις εγκατασταθεί το πρόγραμμα -πελάτης και το Bria ήταν έτοιμο για χρήση, προχώρησα ένα βήμα παραπέρα και το ενσωμάτωσα με το λογισμικό μας, το LiveAgent.\nΣτη συνέχεια δοκίμασα το Bria κάνοντας κλήσεις και παραλαμβάνοντάς τις μέσα στο LiveAgent και κάθε φορά το λογισμικό δούλευε τέλεια. Το περιβάλλον χρήστη του προγράμματος -πελάτη για Mac είναι απλό και διαισθητικό και μου επέτρεψε να προσθέσω επαφές σε ομάδες, να δημιουργήσω αγαπημένα και να δω το ιστορικό κλήσεων. Έπαιξα επίσης με κάποιες πρόσθετες ρυθμίσεις του Bria, που μου επέτρεψαν να αλλάξω την κατάσταση παρουσίας μου, τα μέλη IM της ομάδας μου στο Bria, να δημιουργήσω εικονικές αίθουσες συνεδριάσεων, να αποκρύψω τον αριθμό τηλεφώνου μου, να μεταφέρω κλήσεις, να καταγράψω κλήσεις και να θέσω τους καλούντες σε αναμονή.\nΣτη συνέχεια, εξέτασα ποια προηγμένη λειτουργικότητα προσφέρει το Bria στους χρήστες του. Δείτε τι μπορείτε να περιμένετε με το Bria:\nΛειτουργίες κλήσεων. Εκτός από την πραγματοποίηση και την απάντηση κλήσεων και βιντεοκλήσεων, οι χρήστες μπορούν να μεταφέρουν, να προωθήσουν, να καταγράψουν και να θέσουν κλήσεις σε αναμονή.\nΤηλεδιάσκεψη. Δημιουργήστε τηλεδιασκέψεις με έως 200 συμμετέχοντες και προσκαλέστε εσωτερικούς και εξωτερικούς χρήστες με συνδέσμους για κοινή χρήση.\nΕφαρμογή για κινητό. Το Bria προσφέρει στους χρήστες της μια εφαρμογή για κινητά που είναι διαθέσιμη τόσο για χρήστες iOS όσο και για Android. Η εφαρμογή Bria συγχρονίζεται με τις άλλες συσκευές σας διατηρώντας απρόσκοπτα ενημερωμένες τις επαφές και το ιστορικό κλήσεων. Οι χρήστες μπορούν επίσης να απολαύσουν push ειδοποιήσεις σχετικά με νέες κλήσεις και μηνύματα.\nΕνσωματώσεις με έως 5 υπηρεσίες VoIP και 3 συσκευές. Το Bria επιτρέπει στους χρήστες να ενσωματώνουν έως και 5 υπηρεσίες VoIP ή λογαριασμούς διακομιστή κλήσεων και 3 συσκευές.\nΠύλη διαχείρισης. Οι χρήστες μπορούν εύκολα να διαχειριστούν τους λογαριασμούς τους από το cloud.\nΕισαγωγή επαφών. Εισαγάγετε επαφές απευθείας από το βιβλίο διευθύνσεων Mac, το Microsoft Outlook ή το CRM.\nΒελτιστοποιημένη ποιότητα κλήσεων. Οι χρήστες μπορούν να ορίσουν την ποιότητα ήχου τους ανάλογα με τις ανάγκες τους.\nΚοινή χρήση οθόνης. Το Bria υποστηρίζει κοινή χρήση οθόνης με καταγραφές οθόνης και εύκολη κοινή χρήση συνδέσμων συσκέψεων.\nΜηνύματα ομάδας. Συνομιλήστε με τους συναδέλφους σας, μοιραστείτε αρχεία και δείτε την κατάσταση διαθεσιμότητας κάθε συναδέλφου απευθείας στο Bria.\nΕνσωματώσεις. Το Bria συνεργάζεται με 10+ παρόχους VoIP, δίκτυα IP-PBX, συνεργάτες καναλιών και άλλα.\nΗ τιμή του Bria Teams Pro της Counterpath κοστίζει 9,95$ ανά χρήστη ανά μήνα. Εάν λάβετε υπόψη όλες τις λειτουργίες που έχετε (softphone, εσωτερική συνομιλία, τηλεδιάσκεψη) θα έλεγα ότι αξίζει τα χρήματά του. Βασικά εξαλείφει τυχόν εφαρμογές τρίτων για εσωτερική επικοινωνία, εκτός από ένα αξιόπιστο λογισμικό VoIP softphone με τηλεδιάσκεψη.\nΤο Bria υποστηρίζει τους πελάτες του μέσω μιας αναλυτικής ενότητας Συχνών Ερωτήσεων που είναι πλήρης με οδηγούς και βίντεο. Οι χρήστες έχουν επίσης την επιλογή να υποβάλουν μια φόρμα επικοινωνίας ή να χρησιμοποιήσουν ζωντανή συνομιλία για να ζητήσουν βοήθεια.\nΕπικοινώνησα με την εξυπηρέτηση πελατών με μια φόρμα επικοινωνίας και έλαβα μια απάντηση μέσα σε λίγες ώρες. Οι αντιπρόσωποι εξυπηρέτησης πελατών ήταν φιλικοί και εξυπηρετικοί, και εκτός από την απάντηση στις ερωτήσεις μου, μου παρείχαν χρήσιμους συνδέσμους για οδηγούς και άρθρα από τις Συχνές Ερωτήσεις.\nΈψαξα στον ιστότοπο του Bria για email και αριθμούς τηλεφώνου υποστήριξης πελατών, ωστόσο, βρήκα μόνο μια διεύθυνση email εταιρικού γραφείου και έναν αριθμό χωρίς χρέωση στη Βόρεια Αμερική. Δεν υπήρχαν επιπλέον πληροφορίες στον ιστότοπο του Bria σχετικά με τις ώρες λειτουργίας, τις διευθύνσεις email υποστήριξης πελατών ή τους αριθμούς τηλεφώνου.\nΚριτικές χρηστών (Συλλέχθηκαν από το Capterra, το GetApp, το Software Advice, το G2 και το Trust Pilot ανάλογα με την περίπτωση)\nΟι αξιολογήσεις χρηστών του Bria από το GetApp, το Software Advice, το G2 και το Trust Pilot ήταν κατά μέσο όρο 4,1 / 5.\nΔεν καταχωρήθηκαν αξιολογήσεις στο Capterra.\nΤο ZoiPer είναι ένα λογισμικό softphone που επιτρέπει στους χρήστες να πραγματοποιούν κλήσεις VoIP μέσω καναλιών PBX ή παρόχων SIP. Είναι η τέλεια λύση για επιχειρήσεις όλων των μεγεθών.\nΟ ιστότοπος του ZoiPer παρουσιάζει τα προνόμια και τα χαρακτηριστικά του softphone πολύ καλά. Με εντυπωσίασε το γεγονός ότι το ZoiPer παρέχει δωρεάν κρυπτογράφηση σε όλες τις κλήσεις και τα μηνύματα και το γεγονός ότι θα μπορούσα να αρχίσω να χρησιμοποιώ το λογισμικό softphone χωρίς να ολοκληρώσω καμία εγγραφή.\nΤο να ξεκινήσετε με το ZoiPer είναι πολύ απλό- όπως ανέφερα, δεν χρειάζεται καν να εγγραφείτε σε λογαριασμό ZoiPer. Το μόνο που έχετε να κάνετε είναι:\nΛήψη του επιθυμητού προγράμματος -πελάτη (στην περίπτωση αυτή του προγράμματος -πελάτη Mac)\nΕισαγάγετε τα διαπιστευτήρια σύνδεσης του παρόχου VoIP\nΜόλις εισαγάγετε τα διαπιστευτήρια, το ZoiPer κάνει όλη τη δουλειά για εσάς και σας ειδοποιεί μόλις ο λογαριασμός σας ρυθμιστεί με επιτυχία. Στην περίπτωσή μου, χρειάστηκαν περίπου 15 δευτερόλεπτα.\nΑφού ρυθμίστηκαν όλα, ήμουν έτοιμος να αρχίσω να χρησιμοποιώ το ZoiPer. Το πρόγραμμα -πελάτης softphone έχει μια πολύ μίνιμαλ διεπαφή που επιτρέπει στους χρήστες να δημιουργούν επαφές, να τις προσθέτουν στα αγαπημένα, να πραγματοποιούν κλήσεις, να στέλνουν μηνύματα και πολλά άλλα.\nΔοκίμασα το ZoiPer πραγματοποιώντας και παραλαμβάνοντας κλήσεις, θέτοντας τους καλούντες σε αναμονή, πραγματοποιώντας μεταφορές κλήσεων, καταγράφοντας κλήσεις και αποστέλλοντας καλούντες στον τηλεφωνητή. Το ZoiPer δεν με απογοήτευσε, όλα λειτούργησαν όπως έπρεπε.\nΩστόσο, νομίζω ότι το UI θα μπορούσε να είναι καλύτερο. Παρόλο που το ZoiPer λειτούργησε τέλεια, δυσκολεύτηκα να ελαχιστοποιήσω το παράθυρο κλήσης/συνομιλίας στο επιθυμητό μέγεθος.\nΟι επί πληρωμή λειτουργίες του ZoiPer περιλαμβάνουν, αλλά δεν περιορίζονται σε:\nΦωνητικές κλήσεις. Οι χρήστες του ZoiPer μπορούν να διαμορφώσουν την ποιότητα ήχου με κάθε κλήση.\nΛειτουργίες κλήσεων. Το Zoiper παρέχει προηγμένες λειτουργίες κλήσεων, όπως η λειτουργία παράβλεψης κλήσεων, η προώθηση κλήσεων, οι μεταφορές κλήσεων χωρίς παρακολούθηση, οι μεταφορές κλήσεων, οι αυτόματες απαντήσεις, στατιστικά κλήσεων και καταγραφές κλήσεων.\nΒιντεοκλήσεις. Υποστηρίζεται βιντεοκλήση HD.\nΆμεσο μήνυμα. Στείλτε μηνύματα κειμένου στις επαφές σας με ευκολία.\nΑυτόματη εγγραφή λογαριασμού. Ξεκινήστε με το ZoiPer χωρίς προβλήματα. Δεν χρειάζεται να δημιουργήσετε λογαριασμό ή να θυμάστε οποιονδήποτε κωδικό πρόσβασης.\nΤηλεφωνητής. Οι χρήστες μπορούν να ρυθμίσουν και να ελέγξουν τον αυτόματο τηλεφωνητή τους, ακόμη και να στείλουν εισερχόμενους καλούντες στον αυτόματο τηλεφωνητή.\nΕνσωματώσεις. Το ZoiPer μπορεί να ενσωματωθεί με το Outlook, το Thunderbird, το βιβλίο διευθύνσεων macOS, το LDAP, το Vicidial, το CallPro, το Nimble, το Freshdesk και το Salesforce.\nΕισαγωγή λίστας επαφών CSV.\nΆμεση αναζήτηση επαφών. Οι επαφές αναδύονται καθώς τις αναζητάτε.\nΠροαιρετικό αυτόματο αναδυόμενο παράθυρο για εισερχόμενες κλήσεις.\nΚωδικός πρόσβασης λογαριασμού, κλήση και κρυπτογράφηση άμεσων μηνυμάτων. Ελέγξτε εάν οι τρέχουσες κλήσεις που πραγματοποιείτε είναι κρυπτογραφημένες μέσω των στατιστικών κλήσεων του ZoiPer.\nΜείωση θορύβου και ακύρωση ηχώ. Απολαύστε κρυστάλλινους ήχους.\nΕφαρμογή iOS. Η εφαρμογή ZoiPer για iOS έχει την ίδια διεπαφή με την αντίστοιχη για Mac. Είναι εξίσου εύκολο να πλοηγηθείτε και να πραγματοποιήσετε κλήσεις.\nΔείτε την πλήρη λίστα λειτουργιών εδώ.\nΤο ZoiPer προσφέρεται για μια εφάπαξ χρέωση 49,95 € ανά άδεια. Νομίζω ότι αυτό μπορεί να είναι εξαιρετική προσφορά αν έχετε μια μεγάλη επιχείρηση με πολλές πωλήσεις και αντιπροσώπους υποστήριξης πελατών που συνεργάζονται μαζί σας μακροπρόθεσμα.\nΌπως είναι κατανοητό, τα 49,95 € είναι μια “μεγάλη” επένδυση εκ των προτέρων, αλλά αν σκεφτείτε ότι άλλες εφαρμογές softphone με συνδρομή χρεώνουν από 5-10 $ ανά χρήστη το μήνα, η χρέωση για άδεια των 49,95 € είναι ακόμα φθηνότερη μακροπρόθεσμα.\nΤο ZoiPer προσφέρει υποστήριξη πελατών στους χρήστες του μέσω φόρμας επικοινωνίας, email, τηλεφώνου, φόρουμ κοινότητας και Συχνές Ερωτήσεις. Οι χρήστες ZoiPer Biz, Gold και Premium μπορούν να επωφεληθούν από την premium υποστήριξη που προσφέρει ταχύτερες απαντήσεις σε ερωτήματα.\nΠροσπάθησα να επικοινωνήσω με την υποστήριξη πελατών μέσω της φόρμας επικοινωνίας στον ιστότοπο του ZoiPer. Πήρα μια απάντηση στο ερώτημά μου μέσα σε λίγες ώρες. Ο αντιπρόσωπος υποστήριξης πελατών που απάντησε στο ερώτημά μου ήταν πολύ βοηθητικός και εξειδικευμένος και φρόντισε να μου παράσχει πρόσθετους πόρους εάν τους χρειαστώ.\nΕκτίμησα επίσης ότι ο αντιπρόσωπος υποστήριξης πελατών μου έστειλε ένα τελευταίο email μετά το τέλος του νήματος email μας. Απλώς μου αρέσει όταν οι αντιπρόσωποι πελατών κάνουν το κάτι παραπάνω για να σας κάνουν να νιώσετε ότι σας έχουν φροντίσει και μπορείτε να επικοινωνήσετε μαζί τους για οποιαδήποτε άλλη απορία.\nΔεν βρήκα επιλογές υποστήριξης ζωντανής συνομιλίας στον ιστότοπο του ZoiPer.\nΟι αξιολογήσεις χρηστών του ZoiPer από το GetApp, το Software Advice, το G2 και το Trust Pilot ήταν κατά μέσο όρο 4,1 / 5.\nΗ ενσωμάτωση του Bria Solo Free ήταν εξίσου εύκολη με την ενσωμάτωση της έκδοσης του λογισμικού επί πληρωμή. Το μόνο που έχετε να κάνετε είναι:\nΕγγραφείτε σε λογαριασμό Bria\nΕισαγάγετε τα διαπιστευτήρια του SIP domain σας\nΚατεβάστε το πρόγραμμα -πελάτη Mac\nΜόλις ολοκληρωθεί η λήψη, μπορείτε να συνδεθείτε στον λογαριασμό σας στο Bria και να αρχίσετε να χρησιμοποιείτε το λογισμικό.\nΤο πρόγραμμα -πελάτης Bria Solo Free έχει την ίδια διεπαφή χρήστη με την έκδοση επί πληρωμή, ωστόσο, είναι προφανές ότι χρησιμοποιείτε τη δωρεάν έκδοση του λογισμικού λόγω μιας διαφήμισης που βρίσκεται στο κάτω μέρος του τηλεφωνητή.\nΗ δωρεάν έκδοση του Bria είναι εξίσου εύκολη στη χρήση με την αντίστοιχη επί πληρωμή. Το περιβάλλον χρήστη είναι απλό και διαισθητικό και σας επιτρέπει να χρησιμοποιήσετε ένα πληκτρολόγιο με κουμπιά. Οι χρήστες μπορούν να προσθέσουν επαφές σε ομάδες, να δημιουργήσουν αγαπημένα και να δουν πρόσφατες κλήσεις.\nΓια να αποφύγετε τυχόν σύγχυση, είναι σημαντικό να σημειώσετε ότι το Bria δεν κρύβει τις λειτουργίες επί πληρωμή από το δωρεάν UI. Εμφανίζονται, αλλά είναι απλά ξεθωριασμένα και δεν μπορείτε να κάνετε κλικ. Ιδού ένα παράδειγμα:\nΕίναι σημαντικό να σημειωθεί ότι το Bria Solo Free δεν προορίζεται για επαγγελματική χρήση. Ως χρήστης Bria Solo Free, μπορείτε να απολαύσετε τις ακόλουθες δυνατότητες:\n1 υποστηριζόμενη συσκευή\n1 υποστηριζόμενη ενσωμάτωση VoIP\nΤυπική ποιότητα φωνητικών κλήσεων\nΕιδοποιήσεις push σε κινητές συσκευές\nΤο Bria Solo Free προσφέρει βασικές λειτουργίες VoIP softphone για χρήστες Mac, Windows, iOS και Android.\nΛαμβάνοντας υπόψη ότι το λογισμικό softphone είναι εντελώς δωρεάν και έχει όλες τις βασικές δυνατότητες που χρειάζεστε για να πραγματοποιείτε και να λαμβάνετε κλήσεις, θα έλεγα ότι η σχέση τιμής προς αξία αξίζει τον κόπο.\nΟι πελάτες του Bria Solo Free μπορούν να λάβουν υποστήριξη υποβάλλοντας μια φόρμα επικοινωνίας ή βλέποντας τα άρθρα του κέντρου βοήθειας & τις Συχνές ερωτήσεις. Η υποστήριξη ζωντανής συνομιλίας δεν είναι διαθέσιμη για δωρεάν χρήστες, ωστόσο, η υποστήριξη που λαμβάνεται μέσω της φόρμας επικοινωνίας είναι κάτι παραπάνω από ικανοποιητική.\nΕπικοινώνησα με την υποστήριξη πελατών και έλαβα απάντηση μέσω email μέσα σε λίγες ώρες. Το προσωπικό υποστήριξης ήταν φιλικό, απάντησε σε όλες τις ερωτήσεις μου και μου έδωσε ακόμη πρόσθετους συνδέσμους για τα άρθρα και τους οδηγούς (αν τα χρειαζόμουν.)\nΗ έναρξη με το δωρεάν ZoiPer ήταν εξίσου εύκολη με την έκδοση του λογισμικού επί πληρωμή.\nΜετά τη λήψη του προγράμματος -πελάτη ZoiPer για Mac, μου ζητήθηκε να εισαγάγω τα διαπιστευτήρια του παρόχου VoIP (όνομα χρήστη, κωδικός πρόσβασης, κεντρικός υπολογιστής)\nΤο ZoiPer έκανε τα υπόλοιπα για μένα και έθεσε σε λειτουργία το softphone μου\nΈνα πράγμα που με εξέπληξε ήταν ότι δεν χρειαζόταν ούτε εκεί να δημιουργήσω έναν λογαριασμό με το δωρεάν ZoiPer. Πραγματικά σκέφτηκα ότι επειδή το λογισμικό softphone προσφέρεται δωρεάν, θα έπρεπε να δώσω τη διεύθυνση email μου σε αντάλλαγμα, αλλά δεν ήταν έτσι.\nΤο δωρεάν ZoiPer έχει το ίδιο UI με την έκδοση του λογισμικού επί πληρωμή. Είναι απλό και εύκολο στην πλοήγηση.\nΤο ZoiPer 5 προσφέρει δωρεάν στους χρήστες του βασικές λειτουργίες softphone:\nΦωνητικές κλήσεις. Οι χρήστες μπορούν να πραγματοποιούν και να λαμβάνουν κλήσεις σε δύο αριθμούς τηλεφώνου.\nΑυτόματη εγγραφή λογαριασμού. Δεν χρειάζεται να εγγραφείτε σε λογαριασμό ZoiPer για να χρησιμοποιήσετε το λογισμικό softphone.\nΛειτουργικότητα αγνόησης κλήσεων.\nΠολύγλωσση υποστήριξη. Το ZoiPer προσφέρει τεκμηρίωση υποστήριξης σε περισσότερες από 40 γλώσσες.\nΠροαιρετικό αυτόματο αναδυόμενο παράθυρο για εισερχόμενες κλήσεις. Οι χρήστες μπορούν να απολαύσουν αναδυόμενες ειδοποιήσεις για εισερχόμενες κλήσεις.\nΚρυπτογράφηση κωδικού πρόσβασης λογαριασμού. Κρυπτογράφηση κωδικού πρόσβασης για ένα πρόσθετο επίπεδο ασφάλειας.\nΜείωση θορύβου και ακύρωση ηχώ. Οι χρήστες του ZoiPer μπορούν να απολαύσουν κλήσεις με κρυστάλλινη ποιότητα ήχου.\nΠρόσθετες ενσωματώσεις τρίτων δεν υποστηρίζονται από τη δωρεάν έκδοση.\nΤο ZoiPer προσφέρει βασικές λειτουργίες softphone για χρήστες Mac. Λαμβάνοντας υπόψη ότι το λογισμικό softphone είναι εντελώς δωρεάν και έχει όλες τις βασικές δυνατότητες που χρειάζεστε για να πραγματοποιείτε και να λαμβάνετε κλήσεις, θα έλεγα ότι η σχέση τιμής προς αξία αξίζει τον κόπο.\nΤο ZoiPer προσφέρει υποστήριξη πελατών στους χρήστες του μέσω φόρμας επικοινωνίας, email, τηλεφώνου, φόρουμ κοινότητας και Συχνές Ερωτήσεις. Η υποστήριξη ζωντανής συνομιλίας δεν φαίνεται να προσφέρεται.\nΤο Linphone είναι ένα λογισμικό softphone ανοιχτού κώδικα που βασίζεται σε SIP. Μπορεί να χρησιμοποιηθεί με υπάρχοντες λογαριασμούς SIP ή δωρεάν υπηρεσία SIP του Linphone.\nΤο Linphone είναι αρκετά διαισθητικό για χρήση από χρήστες χωρίς προηγούμενη γνώση softphone, ωστόσο, είναι αρκετά προηγμένο για να χρησιμοποιείται από επαγγελματίες που χρειάζονται λειτουργίες κλήσεων ήχου και βίντεο που βασίζονται σε SIP.\nΗ διαδικασία εγκατάστασης αποτελείται από:\nΕγγραφή σε λογαριασμό Linphone\nΛήψη του προγράμματος -πελάτη Linphone για Mac\nΕισαγωγή των διαπιστευτηρίων του SIP domain μου (όνομα χρήστη, κωδικός πρόσβασης, κεντρικός υπολογιστής)\nΠαρόλο που ολοκλήρωσα τη διαδικασία εγγραφής και ρύθμισης, το βρήκα αρκετά πολύπλοκο καθ ‘όλη τη διάρκεια, απλώς και μόνο επειδή η διατύπωση ήταν αρκετά διαφορετική από αυτή του Bria και του Zoiper. Ωστόσο, μόλις διαμορφώθηκε το softphone, λειτουργούσε ομαλά μετά.\nΔοκίμασα την προσθήκη επαφών καθώς και τη λειτουργικότητα κλήσεων, συμπεριλαμβανομένης της καταγραφής κλήσεων, της αυτόματης απάντησης, της μεταφοράς κλήσεων και της τοποθέτησης κλήσεων σε αναμονή.\nΟι χρήστες του Linphone μπορούν να απολαύσουν δωρεάν τις ακόλουθες λειτουργίες:\nΣυγχρονισμός λίστας επαφών σε διαφορετικές πλατφόρμες μαζί με καταστάσεις διαθεσιμότητας επαφών\nΜπάρα αναζήτησης. Εύκολη εύρεση επαφών\nΥποστήριξη πολλών λογαριασμών και πολλών συσκευών\nΛειτουργίες κλήσεων. Ιστορικό κλήσεων, βιντεοκλήσεις HD, μεταφορές κλήσεων, παύση κλήσεων, καταγραφή ήχου κλήσεων, αυτόματη απάντηση, υποστήριξη DTMF\nΗχητική διάσκεψη με έως και 8 συμμετέχοντες\nΆμεσο μήνυμα. Μία προς μία και ομαδικές συνομιλίες, κοινή χρήση αρχείων, προηγμένες ειδοποιήσεις άμεσων μηνυμάτων, με επιλογές “απάντηση σε” και “σήμανση ως αναγνωσμένων”, διαισθητική κατάσταση παράδοσης μηνύματος (IMDN)\nΤο Linphone είναι αναμφισβήτητα το πιο προηγμένο δωρεάν λογισμικό softphone που έχουμε δοκιμάσει. Εκτός από τη βασική λειτουργικότητα του softphone, προσφέρει βιντεοκλήσεις, διασκέψεις, καθώς και άμεσα μηνύματα, όλα δωρεάν!\nΟι άλλες λύσεις που δοκιμάσαμε προσέφεραν μόνο περιορισμένες δυνατότητες κλήσης ήχου και είναι διαθέσιμες μόνο για προσωπική χρήση. Το Linphone, από την άλλη πλευρά, μπορεί να χρησιμοποιηθεί και για επιχειρήσεις.\nΤο Linphone προσφέρει περιορισμένη υποστήριξη πελατών απλώς και μόνο επειδή είναι μια εταιρεία λογισμικού ανοιχτού κώδικα. Εξακολουθεί να προσφέρει υποστήριξη πελατών μέσω email, σταθερών φορμών, συχνών ερωτήσεων και τηλεφώνου, ωστόσο, εκδίδουν αποποίηση ευθυνών στον ιστότοπό τους σχετικά με την ταχύτητα της υποστήριξής τους απλώς και μόνο επειδή πρέπει να βασίζονται σε εξωτερικούς συνεργάτες για να απαντήσουν στις ερωτήσεις στο μέγιστο των δυνατοτήτων τους.\nΟι αξιολογήσεις χρηστών του Linphone από το GetApp, το Software Advice και το G2 ήταν κατά μέσο όρο 4,3 / 5. Δεν καταχωρήθηκαν αξιολογήσεις χρηστών στο Trust Pilot ή το GetApp.\nΤιμή προς αξία


Κριτική για ΝΙΚΗΦΟΡΟΣ από BOULOUKOS, Νοε 2014 | ask4food\nΘαμώνας λόγω απόστασης από την δουλειά μου. Ο χώρος μέσα ξεπερνά τα όρια του φολκλόρ και του κιτσ. Έξω είναι οκ, εξωτερικός χώρος κλασικής ταβέρνας.\nΟι τιμές σε σχέση με την ποιότητα και την ποσότητα είναι πραγματικά τιμές επαρχίας\nΤα παιδιά στο σέρβις ταχύτατα, με το αστείο τους, τα νεύρα τους, την τρέλα τους. Πολύ ανθρώπινο και ανεπιτήδευτο, ειλικρινές και χαμογελαστό. Και σε θυμάται, πολύ βασικό, για μαγαζί στέκι.\nΣτο φαγητό τώρα, κλασικές ταβερνογεύσεις, με μια κρητική πινελιά. Γιαλατζή μίνι, τυλιχτά στο χέρι, λαχανοντολμάδες αυγολέμονο, 2-3 μαγειρευτά της ημέρας, ωραία ψητά, ωραίες πίτες, φρέσκες σαλάτες. Δουλεύει όλη η οικογένεια, και νιώθεις μια οικειότητα, και μια σιγουριά ότι δεν θα σε κοροϊδέψουν. Ο ορισμός του τίμιου μαγαζιού


Ζώδια - Ποιες ενδείξεις σου αφήνει το ταίρι σου για το ότι η σχέση σας πηγαίνει προς διάλυση | Trikala365.gr\nΤον τελευταίο καιρό, το «πρόσωπο» έχει αρχίσει και σου κάνει «νερά» και εσύ αγχώνεσαι ότι του περνούν σκέψεις για χωρισμό;\nΖώδια – Ποιες ενδείξεις σου αφήνει το ταίρι σου για το ότι η σχέση σας πηγαίνει προς διάλυση – Κάθε ζώδιο όταν είναι σε μία σχέση αντιδρά με διαφορετικό τρόπο, όταν θέλει να χωρίσει.\nΑς δούμε λοιπόν, ποιες ενδείξεις σου αφήνει το ταίρι σου για το ότι η σχέση σας πηγαίνει προς διάλυση;\nΟ παρορμητικός και ενθουσιώδης Κριός, χάνει πολύ εύκολα και γρήγορα το ενδιαφέρον του και από εκεί που δεν το περιμένεις.\nΘα πρέπει να σου μπουν «ψύλλοι στα αυτιά» ότι σκέφτεται τον χωρισμό, αν εντελώς ξαφνικά, ενώ πήγαιναν όλα καλά, αποφεύγει να σε συναντήσει, είναι μονίμως απασχολημένος και προγραμματίζει τις δραστηριότητές του χωρίς να σε συμπεριλαμβάνει καθόλου στα σχέδιά του.\nΑν λοιπόν ακούσεις τις συνηθισμένες δικαιολογίες: σήμερα έχει ματς, αύριο έχω κανονίσει με κάτι φιλαράκια για μπύρες και μεθαύριο θα πνίγομαι στην δουλειά, τότε θα πρέπει γρήγορα να αντιληφθείς ότι το γυαλί έχει αρχίσει να ραγίζει!\nΤο καλύτερο «φάρμακο» γι’ αυτές τις περιπτώσεις, είναι να αδιαφορήσεις και να αρχίσεις και εσύ τις εξόδους με φίλους αλλά και το «φλερτ» για να τον θορυβήσεις και για να «κεντρίσεις» τον εγωισμό του.\nΤα συναισθήματα του Ταύρου είναι σταθερά και δύσκολα θα πάρει την απόφαση για έναν χωρισμό, αν δεν είναι απόλυτα βέβαιος ότι η απόφασή του είναι σωστή.\nΗ συνηθισμένη αντίδραση ενός Ταύρου, που τριγυρίζει στο μυαλό του η ιδέα του χωρισμού είναι να αποφεύγει ερωτικά την σύντροφό του.\nΑν λοιπόν τον βλέπεις συνέχεια μπροστά από μία τηλεόραση κάνοντας ζάπινγκ και αδιαφορώντας για σένα, αν αρχίζει και το ρίχνει στο φαγητό, χωρίς να προσέχει την εμφάνισή του και απομακρύνεστε ερωτικά, τότε πρέπει γρήγορα να καταλάβεις ότι κάτι δεν πάει καλά!\nΠαρόλη την ευστροφία του, ο Δίδυμος δεν είναι ο άνθρωπος που μπορεί εύκολα να κρυφτεί, άρα πολύ εύκολα μπορείς να διαπιστώσεις ότι θέλει να απομακρυνθεί από κοντά σου.\nΑπό εκεί που σου τηλεφωνούσε πόσες φορές μέσα στην ημέρα για να σε ενημερώνει για κάθε τι που συμβαίνει στην καθημερινότητά του, ξαφνικά τα τηλεφωνήματα λιγοστεύουν ή κόβονται και τελείως.\nΕνώ περνούσατε ώρες μαζί με κουβέντα και πειράγματα, τώρα πλέον οι κουβέντες σας είναι μετρημένες, ενώ παράλληλα δεν σταματά να κοιτά το ρολόι του.\nΑν αρχίσεις την γκρίνια και τις απαιτήσεις, τότε σίγουρα το παιχνίδι είναι χαμένο, γιατί θα πιεστεί και θα νιώσει ότι καταπιέζεται.\nΠροσπάθησε σε αυτές τις περιπτώσεις να του αφήσεις την ελευθερία του, αν γυρίσει κοντά σου, τότε όλα θα είναι και πάλι όπως στην αρχή.\nΟ Καρκίνος, αρχίζει να σκέφτεται τον χωρισμό, όταν νιώθει ότι πλέον δεν τον καλύπτει συναισθηματικά η σχέση του.\nΠοια σημάδια λοιπόν πρέπει να προσέξεις για να «ψυλλιαστείς» ότι κάτι πάει στραβά με τη σχέση σας;\nΌταν ο Καρκίνος θέλει να χωρίσει τότε αρχίζει να λέει ψεματάκια, κρύβεται και πολλές φορές τον πιάνουν τα ξεσπάσματά του υπερβάλλοντας, σαν να πρωταγωνιστεί σε τραγωδία.\nΑν παράλληλα τον δεις να απομονώνεται, να κόβει τα γλυκόλογα και τις συναισθηματικές εκδηλώσεις, τότε είναι βέβαιο ότι κάτι δεν πάει καλά.\nΑν θέλεις λοιπόν να αποφύγεις τον χωρισμό, τότε αρκεί να του «αγγίξεις» την ευαίσθητο χορδή του, να τον πάρεις με το μαλακό και να προσπαθήσεις με το συναίσθημα να του θυμίσεις τις όμορφες στιγμές της σχέσης σας.\nΛέων – Ζώδια – Ποιες ενδείξεις σου αφήνει το ταίρι σου για το ότι η σχέση σας πηγαίνει προς διάλυση\nΤον τελευταίο καιρό παρατηρείς ότι ο Λέοντας, έχει αρχίσει να αλλάζει το στυλ του;\nΆλλαξε το άρωμά του, τον τρόπο που ντύνεται και όλο έχει κανονίσματα για εξόδους, δίνοντας παραπάνω έμφαση στην εξωτερική του εμφάνιση; Παράλληλα ενώ πάντα είχε συνέπεια απέναντί σου και θυμόταν τα γενέθλια, της επετείους ή σου έκανε εκπλήξεις και δωράκια, τώρα αρχίζει να αδιαφορεί;\nΑν παράλληλα έχει αρχίσει να κόβει τα κομπλιμέντα και από εκεί που σε αποθέωνε, τώρα βλέπει μόνο τα κουσούρια σου, είναι η ώρα που πρέπει να αρχίσεις να ανησυχείς. Τι κάνουμε λοιπόν σε αυτή την περίπτωση;\nΠρογραμμάτισε μία νυχτερινή έξοδο στο μαγαζί που του αρέσει ή κανόνισε ένα ταξιδάκι στο μέρος που αγαπά, εναλλακτικά αν δεις ότι αρνείται και δεν ανταποκρίνεται, απομακρύνσου για λίγο από κοντά του για να τον θορυβήσεις.\nΜήπως το τελευταίο διάστημα ο Παρθένος διαφωνεί με τα πάντα μαζί σου, σε κριτικάρει πολύ σκληρά και ακονίζει διαρκώς τα νύχια του για καβγά;\nΈχει αρχίσει να μην του αρέσει ο τρόπος που ντύνεσαι, βρίσκει ψεγάδια στο κορμί σου και παρατηρεί μόνο τα αρνητικά και όχι τα θετικά σου σημεία;\nΤότε αυτά είναι τα σημάδια που θα σου δώσουν να καταλάβεις ότι κάτι δεν πάει καλά με την σχέση σας.\nΠώς θα γλυτώσεις λοιπόν τον χωρισμό;\nΠροσπάθησε να μην «τσιμπάς» στα καυστικά του σχόλια και κάποια στιγμή που ο Παρθένος θα είναι σε ήρεμη φάση, προσπάθησε να κάνεις μαζί του μία σοβαρή και λογική κουβέντα που θα του εξηγήσεις με επιχειρήματα, ότι η στάση του δεν είναι σωστή απέναντί σου.\nΌταν ο Ζυγός, σταματά να είναι τρυφερός και εκδηλωτικός απέναντί σου και η σχέση σας έχει αρχίσει να σου θυμίζει περισσότερο ότι είστε φιλαράκια, παρά ότι είστε ζευγάρι, τότε πρέπει να αρχίσεις να ανησυχείς.\nΑν παράλληλα παρατηρήσεις ότι όταν βγαίνετε, δεν δίνει πλέον και τόση σημασία στο τι θα φορέσει, ενώ όταν είναι να βγει μόνος του με τους φίλους του ντύνεται στην πένα, τότε αυτές είναι μερικές από τις ενδείξεις ότι κάτι δεν πάει καλά με την σχέση σας.\nΓια να τον κρατήσεις κοντά σου, χρειάζεται να τον χειριστείς με διπλωματία.\nΠροσπάθησε να αποφύγεις τους καβγάδες – γιατί δεν του αρέσουν καθόλου – πλησίασέ τον και δείξε του περισσότερο την αγάπη σου.\nΑν παράλληλα παρατηρείς ότι σου κρατά μυστικά, τότε είναι ένας ακόμη λόγος που πρέπει να αρχίσεις να ανησυχείς.\nΓια να του κεντρίσεις το ενδιαφέρον, τότε προσπάθησε και εσύ από την πλευρά σου να αλλάξεις συμπεριφορά απέναντί του.\nΆλλαξε το λούκ σου και προσπάθησε με τον τρόπο σου να του εξάψεις το ερωτικό του ενδιαφέρον.\nΟ Τοξότης τον τελευταίο καιρό, κάνει συνέχεια σχέδια χωρίς να συμπεριλαμβάνει εσένα ποτέ μέσα σε αυτά;\nΠρογραμματίζει διαρκώς εξόδους με φίλους και δεν αφιερώνει χρόνο για εσάς τους δύο; Η σχέση σας έχει αρχίσει να μοιάζει περισσότερο φιλική παρά ερωτική;\nΤότε αυτά είναι μερικά από τα σημάδια, που θα σου δείξουν ότι η σχέση σου με τον Τοξότη, δεν έχει μέλλον.\nΌταν λοιπόν βρεθείς σε αυτή την κατάσταση, θα πρέπει οπωσδήποτε να αποφύγεις την γκρίνια και τις πιέσεις.\nΑν θέλεις να τον κρατήσεις κοντά σου, δείξε του και εσύ από την πλευρά σου ότι έχεις ένα επιβαρυμένο πρόγραμμα, ότι έχεις τα σχέδιά σου, την ανεξαρτησία σου και μην τον βάζεις σε πρώτο πλάνο.\nΑιγόκερως – Ζώδια – Ποιες ενδείξεις σου αφήνει το ταίρι σου για το ότι η σχέση σας πηγαίνει προς διάλυση\nΑν η σχέση σου με τον Αιγόκερω, έχει γίνει τον τελευταίο καιρό μία απλή τυπική διαδικασία, χωρίς καθόλου συναίσθημα αλλά φαινομενικά να είναι σαν μία καθημερινή υποχρέωση, τότε μάλλον τα πράγματα είναι σκούρα.\nΑν είναι τόσο απόμακρος, σκληρός αλλά και αναιδής, χωρίς σεβασμό σε σένα και στη σχέση σας, τότε ο χωρισμός είναι σίγουρα μέσα στο μυαλό του.\nΑν διακρίνεις ένα από αυτά τα σημάδια, πρέπει να δράσεις εγκαίρως για να γλιτώσεις το χωρισμό. Τι πρέπει να κάνεις σε αυτές τις περιπτώσεις;\nΔείξε του θαυμασμό και ενδιαφέρον για τις προσωπικές του επιδιώξεις, κουβέντιασε μαζί του με λογικό τρόπο και βρείτε από κοινού λύσεις.\nΟ Αιγόκερως δεν είναι από τους ανθρώπους που χωρίζει εύκολα. Προσπάθησε να καταλάβεις λοιπόν για ποιο λόγο, έφτασε στο σημείο να σκέφτεται το χωρισμό και διόρθωσε την κατάσταση.\nΕνώ μέχρι τώρα ο Υδροχόος ήταν μαζί σου γεμάτος ενθουσιασμό, προτάσεις, εκπλήξεις, σχέδια και κέφι, ξαφνικά τον βλέπεις να πέφτει σε ρουτίνα και να σου συμπεριφέρεται σαν να είσαι το καλύτερό του φιλαράκι και όχι ο έρωτάς του.\nΑντί να περάσετε μία φλογερή νύχτα, θα προτιμήσει να χαζεύει στην TV σειρές και ταινίες, ενώ δεν έχει διάθεση ούτε για πολλές κουβέντες, ούτε για εξόδους, αλλά ούτε και για έρωτα.\nΣε αυτή την περίπτωση ο Υδροχόος σκέφτεται σοβαρά το χωρισμό. Τι πρέπει να κάνεις σε αυτή την περίπτωση;\nΚάνε το πρόγραμμά σου, βγες με φιλαράκια σου, ελάττωσε τα τηλεφωνήματα ή απομακρύνσου για 1 εβδομάδα απλά και μόνο για να του λείψεις.\nΑν πάλι δεν αλλάξει τίποτα, τότε καλύτερα να το πάρεις απόφαση…\nΞεγλιστράει σαν το χέλι, όταν θέλει να χωρίσει το γλυκό και τρυφερό Ψαράκι. Εκεί που μπορεί να μην άντεχε λεπτό μακριά σου, ξαφνικά αρχίζει να μην σηκώνει τηλέφωνα (ή ακόμα έχει και το κινητό του κλειστό).\nΕνώ μπορεί να μην ξεκόλλαγε από πάνω σου, ξαφνικά βρίσκει πιο ενδιαφέρον το PC του και δεν δείχνει καμία τρυφερότητα απέναντί σου.\nΕπιπλέον τις περισσότερες φορές μιλά με υπεκφυγές. Αν θέλεις λοιπόν να αποφύγεις τον χωρισμό, τότε το μοναδικό πράγμα που μπορείς να κάνεις για να αλλάξεις την κατάσταση, είναι να προσπαθήσεις να επαναφέρεις τον ρομαντισμό και το συναίσθημα στη σχέση σας.\nΜία όμορφη βόλτα στην παραλία, ένα ρομαντικό δείπνο ή μία ερωτική εξομολόγηση μπορούν να τον γλυκάνουν.


ΤΡΕΛΟ-ΓΙΑΝΝΗΣ: Αυτόν τον άγιο θα παρουσιάσει ο Χριστός σε 50 χρόνια.\nΤο περιστατικό αυτό συνέβηκε μετά το 1970. Υπολογίζοντας με το σήμερα λέμε ότι αυτά είναι περίπου τα χρόνια που ο Χριστός θα επιτρέψει να φανερωθεί ο άγιος Αρσένιος. Πόσο θαυμαστά και με τί ωραίο τρόπο σχεδιάζει και διευθύνει ο Θεός την πορεία του κόσμου μας! Γύρω μας υπάρχουν άγιοι με εξαίρετη ζήση και πολιτεία. Κι όμως: Ο Δημιουργός του κόσμου δεν τους αποκαλύπτει αμέσως, αλλά με περισσή φροντίδα τους «σκεπάζει», έχοντας το σκοπό Του. Ποιος είναι αυτός; Όταν, ως πάνσοφος και στοργικός Πατέρας κρίνει, πως οι άνθρωποι ξεστρατίζουμε από την αλήθεια, τότε αποκαλύπτει τις αγιασμένες αυτές μορφές, ώστε να εντυπωσιαστούμε αρχικά, να παραδειγματιστούμε έπειτα, και τελικά, ή δυνατόν, να σωθούμε! Μέγας είσαι Κύριε και θαυμαστά τα έργα Σου!


Πανελλήνιο ρεκόρ ο Φιλιππίδης - Onsports.gr\nOnsports Team\t12 Φεβρουαρίου 2011, 17:35\nΝέο πανελλήνιο ρεκόρ στο επί κοντώ για τον Φιλιππίδη, που πέρασε τα 5.71 μ. στην ημερίδα της Παιανίας.\nΝωρίς ήρθαν τα ρεκόρ στο κλειστό της Παιανίας, με τον Κώστα Φιλιππίδη να κάνει εντυπωσιακή την έναρξη του προγράμματος της 2ης ημερίδας κλειστού στίβου του ΣΕΓΑΣ.\nΟ πρωταθλητής του επί κοντώ υπερέβη τα 5.71 μ., σημειώνοντας νέο πανελλήνιο ρεκόρ στον κλειστό στίβο. Το προηγούμενο ρεκόρ (5.70 μ.) ήταν πάλι δικό του και το είχε πετύχει στις 16 Ιανουαρίου στο μίτινγκ του Μάντσεστερ.\n«Οι φετινές μου βλέψεις ήταν πολύ υψηλές και επιβεβαιώθηκαν με το ρεκόρ. Άμεσος στόχος μου είναι τώρα άλματα στα 5.80μ και πάνω. Για τη φετινή χρονιά δεν θα κάνω άλλους αγώνες στο εξωτερικό. Το επίπεδο έχει ανεβεί πολύ στο αγώνισμα. Ωστόσο θα προσπαθήσω για μια καλή παρουσία στο Παρίσι και με δεδομένο ότι υπάρχει μεγάλο διάστημα μέχρι και την έναρξη του ανοικτού και τον κορυφαίο στόχο μου, που είναι το Παγκόσμιο στην Νταεγού, μετά το Παρίσι θα κάνω χαλάρωση, προκειμένου να επανέλθω στους αγώνες από τον Ιούνιο», δήλωσε μετά τον αγώνα ο Φιλιππίδης, που την επόμενη εβδομάδα θα αγωνιστεί και πάλι στην Παιανία στο Πανελλήνιο πρωτάθλημα (19-20/2).


Biztech | Χρηματοδότηση €600.000 για τη Workable\nΧρηματοδοτηση €600.000 για τη Workable\nΧρηματοδότηση ύψους €600.000 από το Opefund και αριθμό ιδιωτών επενδυτών ανακοίνωσε η Workable, εταιρεία δημιουργίας λογισμικού που βοηθά τις επιχειρήσεις να διαχειριστούν αποτελεσματικά τη διαδικασία προσλήψεων. Το καινοτόμο online σύστημα διαχείρισης προσλήψεων της Workable χρησιμοποιείται ήδη από δεκάδες επιχειρήσεις σε 7 χώρες.\nΗ Workable δίνει τη δυνατότητα στους εργοδότες να εντοπίσουν και να αξιολογήσουν υποψηφίους εύκολα, γρήγορα και αποτελεσματικά. Η επαγγελματική ταυτότητα των υποψηφίων βρίσκεται ήδη online, σε κοινωνικά δίκτυα όπως το LinkedIn, πληροφορίες που το Workable αξιοποιεί για τη σύνθεση και διαχείριση της διαδικασίας προσλήψεων.\n“Η διαδικασία της πρόσληψης οφείλει να μην βασίζεται στην τυχαία δομή ενός βιογραφικού”, αναφέρει ο ιδρυτής και CEO της Workable Νίκος Μωραϊτάκης. “Σήμερα, ο εργοδότης μπορεί να συλλέξει και να επεξεργαστεί τις πληροφορίες για κάθε υποψήφιο με δομημένο τρόπο, ώστε να λάβει τις επιθυμητές αποφάσεις σε ελάχιστο χρόνο”.\n“Η Workable παρέχει ένα μοναδικής αποτελεσματικότητας εργαλείο για την άμεση επιλογή των υποψηφίων που πραγματικά ενδιαφέρουν έναν εργοδότη. Περισσότερες από 40 εκατομμύρια προσλήψεις συμβαίνουν ετησίως στην Ευρωπαϊκή Ένωση. Ευελπιστούμε αρκετές να πραγματοποιηθούν στην Ελλάδα και φιλοδοξούμε πολλές από αυτές να υλοποιηθούν μέσω της Workable”, ανέφερε ο Γιώργος Τζιραλής, εταίρος του Openfund.\nΤο Openfund συνεργάζεται με φιλόδοξους επιχειρηματίες για την μετατροπή καινοτόμων ιδεών σε τεχνολογικά προϊόντα και διεθνώς επιτυχημένες επιχειρήσεις.\nTags :EnterpriseWorkableεφαρμογεςνεα & τασεις


Το μπουτίκ Intercontinental Vienna Ξενοδοχείο προσφέρει ευάερα δωμάτια στο κέντρο της Βιέννης.\nΤο ξενοδοχείο είναι 15 λεπτά με τα πόδια μακριά από Νάσμαρκτ. Το κατάλυμα βρίσκεται περίπου 10-λεπτά με τα πόδια από το κέντρο της Βιέννης.\nΤο ξενοδοχείο προσφέρει 458 δωμάτια που διαθέτουν μίνι μπαρ, θυρίδα ασφαλείας για λάπτοπ, μπαλκόνι, μικρή κουζίνα και προσωπικό υπολογιστή, καθώς και μαρμάρινα μπάνια με ντους, δωρεάν προϊόντα περιποίησης και καθρέφτη μακιγιάζ. Το ξενοδοχείο προσφέρει συναρπαστική θέα σε κήπο.\nΤο πρωϊνό προσφέρεται στο εστιατόριο κάθε πρωϊ. Χόφμπουργκ βρίσκεται σε απόσταση 15-λεπτών με τα πόδια, καθώς Meierei am Stadtpark και Steirereck με ποικίλη κουζίνα είναι 100 μέτρα μακριά από το κατάλυμα.\nΟι επισκέπτες θα περπατήσουν 10-λεπτά μέχρι το σταθμό του τρένου Rennweg. Είναι μόλις 25 λεπτά με το αυτοκίνητο από το αεροδρόμιο Schwechat International.\nΕκτός από καθαριστήριο, υπηρεσίες πορτιέρη και υπηρεσία ετοιμασίας δωματίου για ύπνο, το ξενοδοχείο προσφέρει επίσης χώρο στάθμευσης, κομμωτήριο και ανελκυστήρα.\nΤο ξενοδοχείο καλομαθαίνει τους επισκέπτες με health club, σπα και τζακούζι καθώς και ατμόλουτρα και μασάζ. Το ξενοδοχείο προσφέρει γυμναστήριο και κέντρο φίτνες.


Υπόθεση Κουρτίνα: 10 Πράγματα που Πρέπει να Ξέρετε πριν Επιλέξετε τη Δική σας | Kontasas\nΑρχική / VIRAL / Υπόθεση Κουρτίνα: 10 Πράγματα που Πρέπει να Ξέρετε πριν Επιλέξετε τη Δική σας\n27 Ιουνίου, 2017\tVIRAL\nΌλα όσα πρέπει να ξέρετε για να διαλέξετε τις τέλειες κουρτίνες για το δικό σας σπίτι βρίσκονται εδώ.\n#1 Χρώμα Το χρώμα της κουρτίνας εξαρτάται (και) από το κλίμα της περιοχής όπου βρίσκεται το σπίτι, προκειμένου να εξυπηρετεί εκτός από τις αισθητικές και τις πρακτικές ανάγκες σας. Αν, για παράδειγμα, μένετε σε περιοχές που έχει πολύ κρύο ή πολύ ζέστη καλό θα είναι να μην επιλέγετε κουρτίνες που είναι σκουρόχρωμες.\n#2 Διπλές Κουρτίνες Αν δεν μπορείτε να αλλάζετε χειμωνιάτικες-καλοκαιρινές κουρτίνες, επιλέξτε από την αρχή διπλές κουρτίνες (και διπλό κουρτινόξυλο) με πιο ελαφριά υφάσματα εξωτερικά (προς το παράθυρο) και πιο βαριά εσωτερικά, τα οποία το καλοκαίρι θα μένουν ανοιχτά, ώστε να επιτρέπουν στον αέρα να περνάει.\nΔιαλέξτε διπλό κουρτινόξυλο για να έχετε δύο διαφορετικές κουρτίνες και ένα πιο «πλούσιο» αποτέλεσμα.\n#3 Χειροκίνητος μηχανισμός Για να μην τραβάτε τα υφάσματα τοποθετήστε ένα χειροκίνητο μηχανισμό, ώστε να τραβιέται η κουρτίνα ομοιόμορφα και να μην χαλάει ούτε να λερώνεται.\n#4 Κόστος Αν το σπίτι δεν είναι δικό σας, μην επενδύσετε μεγάλο κεφάλαιο για κάτι το οποίο ίσως να μην μπορείτε να αξιοποίησετε αργότερα στο επόμενο σπίτι. Κάντε πιο οικονομικές επιλογές κουρτινών και\nΟι σκουρόχρωμες κουρτίνες ταιριάζουν σε χειμωνιάτικη διακόσμηση.\n#5 Εποχή Τα σκούρα χρώματα ταιριάζουν σε χειμωνιάτικη διακόσμηση ή ανοίγματα με προσανατολισμό στο βορρά, για να προστατεύουν από το κρύο. Τα ανοιχτόχρωμα ελαφρά υφάσματα είναι για καλοκαιρινές εμφανίσεις, γιατί αφήνουν τον αέρα να περνάει αλλά προστατεύουν από τη ζέστη.\n#6 Πλάτος Μετρώντας το πλάτος της κουρτίνας, μην αγνοήσετε την αισθητική του σε περίπτωση που θέλετε να φαίνεται ή να κρύβεται το παράθυρο πίσω από αυτήν και υπολογίστε ανάλογα τις διαστάσεις. Αν θέλετε να φαίνεται το παράθυρο ή η μπαλκονόπορτά σας υπολογίστε το αντίστοιχο πλάτος για την κουρτίνα σας.\nΤο κουρτινόξυλο δεν πρέπει να είναι πολύ πιο ψηλά από την μπαλκονόπορτα, όμως αν θέλετε να δώσετε ύψος στον χώρο σας επιλέξτε έναν μηχανισμό που θα σας επιτρέπει να κρεμάσετε τις κουρτίνες σας από το ταβάνι!\n#7 Μήκος Το μήκος (ή ύψος) της κουρτίνας αφορά την απόσταση από την κορυφή του κουρτινόξυλου μέχρι το στρίφωμά της. Μην τοποθετήσετε τη βέργα ακριβώς επάνω από την πόρτα ή το παράθυρο αλλά αρκετα εκατοστά πιο πάνω (15-20 εκ.). Βέβαια αυτό θα εξαρτηθεί και από το ύψος του χώρου σας γιατί δεν θέλετε να κολλήσετε το κουρτινόξυλο στο ταβάνι αλλά να το βάλετε αρκετά ψηλά ώστε να δώσετε ύψος και αρχοντιά στον χώρο.\n#8 Άνεση Για να μετρήσετε μια… «άνετη» κουρτίνα (να μην είναι τσίμα-τσίμα), θα υπολογίσετε το πλάτος του παράθυρου ή της πόρτας επί δύο (ή και επί τρία για ακόμα πιο «πλούσια» κουρτίνα).\nΌσο πιο ψηλά βάλετε τις κουρτίνες σας τόσο πιο ψηλός θα φαίνεται ο χώρος που βρίσκονται.\n#9 Θηλιά Προσοχή, σε περίπτωση που διαλέξετε κουρτίνα με θηλιά υπολογίστε το ύψος, με τη θηλιά να είναι δεμένη επάνω στο κουρτινόξυλο.\n#10 Παράθυρο μπάνιου Στο παράθυρο του μπάνιου, διαλέξτε ή ένα βαμβακερό ύφασμα που πλένεται εύκολα ή ένα ένα ρόμαν από μπαμπού για ένα φυσικό αποτέλεσμα.\nΠροηγούμενο Δεν σας Αρέσουν τα Ανοιχτά Ράφια στην Κουζίνα; Ρίξτε μια Μάτια σε Αυτή τη Νέα Τάση για Αποθήκευση\nΕπόμενο «Ποιο φυτό είναι ιδανικό για το υπνοδωμάτιο;»


Μείζον πολιτικό θέμα οι σεξουαλικές επιθέσεις στη Γερμανία | Epikaira.gr\nΔΙΕΘΝΗ Μείζον πολιτικό θέμα οι σεξουαλικές επιθέσεις στη Γερμανία\nΔευτέρα, 11 Ιαν 2016 18:51 0\nΜείζον πολιτικό θέμα οι σεξουαλικές επιθέσεις στη Γερμανία\nΟι επιθέσεις τη νύχτα της Πρωτοχρονιάς στην Κολωνία και άλλες πόλεις της Γερμανίας παίρνουν μεγάλη διάσταση και μονοπωλούν το ενδιαφέρον των Γερμανών πολιτών.\nΟ αριθμός των καταγγελιών ανέρχεται σε 516 με το 40% των οποίων να αναφέρονται σε σεξουαλική παρενόχληση. Ο Σοσιαλιστής Υπουργός Δικαιοσύνης, Χάικο Μάας, δήλωσε χαρακτηριστικά ότι οι επιθέσεις αυτές δεν ήταν τυχαίες αλλά αντίθετα αποτέλεσμα ενός καλά οργανωμένου σχεδίου. «Όταν συγκεντρώνεται ένας τέτοιος όχλος για να διαπράξει ένα αδίκημα, φαίνεται ότι υπάρχει ένας σχεδιασμός» είπε χαρακτηριστικά σε συνέντευξή του.\nΟι αρχές μιλούν για περίπου 1.000 άνδρες, που χωρισμένοι σε μικρές ομάδες, απλώθηκαν στην κεντρική πλατεία της Κολωνίας και συντονισμένα ξεκίνησαν να παρενοχλούν γυναίκες. Το σύνολο των υπόπτων φέρεται να είναι αλλοδαποί ή αιτούντες άσυλο που έφτασαν τους τελευταίους μήνες στη Γερμανία.\nΗ διαπίστωση αυτή, όπως είναι λογικό, προκάλεσε έντονές αντιδράσεις ενώ για πολλούς χαρακτηρίστηκε ανησυχητική την ώρα που φουντώνει η προσφυγική κρίση σε ολόκληρη την Ευρώπη.\nΠιο εύκολες οι απελάσεις\nΗ Γερμανίδα καγκελάριος φάνηκε σοκαρισμένη από τα γεγονότα, που ομολογούμενος δεν ταιριάζουν σε μια ευρωπαϊκή πόλη. «Η απάντηση του κράτους δικαίου θα πρέπει να είναι σκληρή απέναντι στους δράστες» είναι η δήλωση της Άνγκελας Μέρκελ, που φανερώνει την αυστηρότητα με την οποία θα κριθεί η κατάσταση.\nΗ Γερμανία, μάλιστα, ήδη άλλαξε στάση απέναντι σε καταδικασμένους πρόσφυγες. «Εάν οι πρόσφυγες έχουν διαπράξει έγκλημα, αυτό θα πρέπει να έχει και κάποιες συνέπειες» είπε η καγκελάριος μετά και τα γεγονότα της νύχτας της Πρωτοχρονιάς που σημαίνει ότι εάν κάποιος πρόσφυγας έχει καταδικαστεί από γερμανικό δικαστήριο μπορεί και να πρέπει να απελαθεί από την Γερμανία. Οι απελάσεις, μέχρι σήμερα, ίσχυαν μετά από ποινή άνω του ενός έτους αλλά όπως ανέφερε η καγκελάριος σε κάποιες περιπτώσεις -όπως στη Κολωνία- που δεν φτάνει κανείς σε τόσο μεγάλες ποινές η απέλαση πρέπει να εξετάζεται νωρίτερα.\nΔιαδηλώσεις στη Κολωνία\nΤο Σάββατο εκατοντάδες γυναίκες διαδήλωσαν έξω από τον καθεδρικό ναό της Κολωνίας ενάντια στη σεξουαλική βία με συνθήματα « προστατέψτε τις γυναίκες μας» και «όχι στη βία κατά των γυναικών». Τα πράγματα, όμως, δεν σταμάτησαν εκεί. Η εκμετάλλευση των γεγονότων από το ακροδεξιό κόμμα δεν άργησε να έρθει με το ισλαμοφοβικό κίνημα PEGIDA να συγκρούεται με την αστυνομία. Στον απόηχο αυτών, την Κυριακή το βράδυ μια ομάδα είκοσι ατόμων ξεκίνησε επιθέσεις κατά προσφύγων στέλνοντας μάλιστα δύο εξ αυτών στο νοσοκομείο.\nΗ κατάσταση, όπως φαίνεται, είναι έκρυθμη και αυτό που χρειάζεται είναι σύνεση και ψυχραιμία. Τα βήματα προς τα πίσω είναι, άλλωστε, τα πιο επικίνδυνα, με την ανάγκη της αλληλεγγύης να είναι πιο έκδηλη από ποτέ.\nΗ αντιμετώπιση του προσφυγικού ζητήματος από την Μέρκελ κρίθηκε στο εσωτερικό της Γερμανίας, τις τελευταίες μέρες, όσο ποτέ. Πολλοί, μάλιστα, αναφέρονται στα γεγονότα της Κολωνίας ως πλήγμα της πολιτικής του Σοσιαλδημοκρατικού κόμματος.\nΟι σκληροπυρηνικοί μιλούν για μια πρόκληση των ευρωπαϊκών αξιών από την «τζιχάντ του βιασμού» όπως τη χαρακτηρίζουν. Αρκετοί είναι και αυτοί που αιτία των συμβάντων θεωρούν την αποτυχία της γερμανικής αστυνομίας να επιβάλλει την τάξη.\nΌπως και να έχει, το θέμα αυτό βρίσκεται στην κορυφή της επικαιρότητας με τους Γερμανούς, τέσσερις μήνες μετά την αποδοχή των προσφύγων, να στέκονται σκεπτικοί απέναντι στην κατάσταση.\nΤο περιοδικό FOCUS κλιμακώνει την ένταση\nΤο εξώφυλλο του γερμανικού περιοδικού Focus έρχεται να οξύνει ακόμη περισσότερο το κλίμα διχάζοντας την κοινή γνώμη. Στο εξώφυλλο βρίσκεται μια γυμνή λευκή γυναίκα στο κορμί της οποίας υπάρχουν πολλά μαύρα ανδρικά αποτυπώματα με τίτλο «Οι γυναίκες καταγγέλλουν. Μετά τις σεξουαλικές επιθέσεις των μεταναστών: Είμαστε ακόμη ανεκτικοί ή ήδη τυφλοί;».\nΟι χαρακτηρισμοί του εξωφύλλου ως ρατσιστικό και σεξιστικό έκαναν τον αρχισυντάκτη να απολογηθεί λέγοντας ότι «το περιοδικό προσπάθησε να απεικονίσει τα γεγονότα της Κολωνίας και όποιος δεν το βλέπει αυτό απλώς φοβάται να αντιμετωπίσει την πραγματικότητα.»\nΌποια και εάν είναι η συνέχεια το βασικό είναι να θυμάται κανείς θύματα των επιθέσεων στάθηκαν οι γυναίκες και ότι σκληρά πρέπει να αντιμετωπίζεται όποιος δρα έναντι του συνανθρώπου του ασχέτως θρησκείας και χρώματος.\nΔευ, 11/1/2016, 18:51


Χάος με δεκάδες νεκρούς στη Νίκαια!! ~ Αnalysts for Change\nΧάος με δεκάδες νεκρούς στη Νίκαια!!\nΤον τρόμο σκόρπισε το βράδυ της Πέμπτης ένα φορτηγάκι, το οποίο έπεσε πάνω σε ένα πλήθος στη Νίκαια όπου πολίτες είχαν συγκεντρωθεί για να δουν τη ρίψη πυροτεχνημάτων για την εθνική εορτή της Γαλλίας, με τις πρώτες πληροφορίες να κάνουν λόγο για 30 νεκρούς και 100 τραυματίες.\nΣύμφωνα με πληροφορίες οι αστυνομικές δυνάμεις κατάφεραν να εξουδετερώσουν τον δράστη και πιο συγκεκριμένα τον οδηγό του φορτηγού.\nΤαυτοχρόνα, τα ρεπορτάζ αναφέρουν πως οι αστυνομικές δυνάμεις κατάφεραν να εξουδετερώσουν τον δράστη και πιο συγκεκριμένα τον οδηγό του φορτηγού.\nΝέα φωτογραφία από το μακελείο στη Νίκαια\nΤο σημείο όπου έγινε το δολοφονικό συμβάν


Συναρπαστικά αναμένονται τα πλέι οφ της Φούτμπολ Λιγκ, θρίλερ σε Ταύρο, Αίγιο | Η ΚΑΘΗΜΕΡΙΝΗ\nΣυναρπαστικά αναμένονται τα πλέι οφ της Φούτμπολ Λιγκ, θρίλερ σε Ταύρο, Αίγιο\nΦωστήρας και Ηρακλής Ψαχνών πήραν θέση για τα πλέι οφ.\n1 Απριλίου, 2014 01.04.2014 • 11:03\nΓεμάτη συγκινήσεις ήταν η τελευταία αγωνιστική της κανονικής διάρκειας της Φούτμπολ Λιγκ. Στον 1ο όμιλο, τα βλέμματα ήταν στραμμένα σε Ταύρο και Αίγιο, όπου τα θρίλερ είχαν ανατροπές και ευτυχισμένο τέλος για Φωστήρα και Ηρακλή Ψαχνών. Οι δύο ομάδες έδιναν έναν «τελικό» εισόδου στα πλέι οφ με την ομάδα του Ταύρου να θέλει μόνο τη νίκη και την ομάδα της Εύβοιας να βολεύεται και με την ισοπαλία! Την ίδια ώρα στο Αίγιο, ο τοπικός Παναιγιάλειος υποδεχόταν την αδιάφορη Επισκοπή και εφόσον έπαιρνε τους τρεις βαθμούς θα έπαιρνε αυτός το ένα εισιτήριο για τα πλέι οφ και θα άφηνε εκτός τον… χαμένο του αγώνα στον Ταύρο. Ο Παναιγιάλειος κρατούσε την τύχη στα χέρια του και με το γκολ του Χρυσαφάκη στο 71΄ αδιαφορούσε για τους συνδιεκδικητές του. Ωστόσο, στο 80΄ ο Μανουσάκης τιμώρησε τους γηπεδούχους που πίστεψαν ότι το παιχνίδι είχε τελειώσει, ισοφαρίζοντας σε 1-1! Ακόμη κι έτσι, όμως, ο Παναιγιάλειος ήταν στα πλέι οφ, όσο Φωστήρας και Ηρακλής Ψαχνών έμεναν στο 0-0. Το θρίλερ του Ταύρου έληξε στο τελευταίο λεπτό των καθυστερήσεων (94΄), με το γκολ του Τασουλή να στέλνει τον Φωστήρα στα πλέι οφ, μαζί με τον Ηρακλή Ψαχνών του οποίου οι παίκτες -προς στιγμήν- μη γνωρίζοντας το αποτέλεσμα του Αιγίου νόμιζαν ότι είχαν αποκλειστεί.\nΣτον 2ο όμιλο τα πράγματα ήταν πιο ξεκάθαρα, αφού ο Ηρακλής το μόνο που είχε να κάνει ήταν να κερδίσει την -χωρίς κίνητρο- Ζάκυνθο, όπως και έπραξε, έστω και με αρκετό άγχος (2-1) καθώς βρέθηκε πίσω στο σκορ (20΄ Σολφερίνο). Η ανατροπή έγινε γρήγορα από τους Τσιλιανίδη (30΄), και Πουρτουλίδη (35΄ πέν.).\nΤα αποτελέσματα της τελευταίας αγωνιστικής: 1ος όμιλος: Φωστήρας – Ηρ. Ψαχνών 1-0, Καλλιθέα – Χανιά 0-0, Παναιγιάλειος – Επισκοπή 1-1, Αστ. Μαγούλας – Φωκικός 3-2, Πανηλειακός – Αχαρναϊκός 2-1, Γλυφάδα – Παναχαϊκή 0-1, Βύζας Μεγ. – Ολυμπιακός Βόλου 0-8. 2ος όμιλος: Νίκη Βόλου – Αν. Καρδίτσας 1-0, Απόλλων Καλ. – Εθνικός Γαζώρου 1-3, Βατανιακός – Δόξα Δράμας 2-3, Αν. Γιαννιτσών – Τύρναβος 0-2, Ηρακλής – Ζάκυνθος 2-1, Αιγινιακός – Καβάλα 5-0, Κέρκυρα – Πιερικός 1-0.\nΗ βαθμολογία των πλέι οφ: Ολυμπιακός Βόλου 6, Κέρκυρα 6, Νίκη Βόλου 2, Αιγινιακός 1, Χανιά 1, Φωστήρας 1, Ηρακλής Ψαχνών 0, Ηρακλής 0.\nΗ κλήρωση θα διεξαχθεί το μεσημέρι της Πέμπτης. Στη Σούπερ Λιγκ θα ανέβουν οι δύο πρώτοι.\n«Φλέγεται» η ουρά της βαθμολογίας\nΔιήμερο «λουκέτο» ζητεί η ΕΟΕ\nΑποτροπιασμός από τον φόνο οπαδού\nΣτο προσκήνιο ξανά το Τσάμπιονς Λιγκ\nΑπό τον Σκόουλς στον Βαζέχα\nΘρίαμβος του Χάμιλτον στο γκραν-πρι της Μαλαισίας